Sabah mengalu-alukan autonomi penuh untuk projek di bawah RM50 juta

Hajiji Haji Noor

KOTA KINABALU: Ketua Menteri, Datuk Seri Hajiji Haji Noor memuji keputusan Kabinet Persekutuan memberikan autonomi penuh kepada Sabah dan Sarawak untuk projek pembangunan di bawah RM50 juta.

“Ia adalah satu lagi berita baik yang diumumkan oleh Perdana Menteri Datuk Seri Anwar Ibrahim selain penyerahan kuasa pengawalseliaan sumber gas kita.

“Ia sudah pasti akan membantu dalam kelulusan dan pelaksanaan projek pembangunan yang sentiasa terhalang oleh karenah birokrasi yang menyusahkan sebelum ini,” kata Ketua Menteri.

Mengikut semangat Perjanjian Malaysia 1963 (MA63), ini sememangnya berita baik, tambahnya.

Hajiji mendedahkan bahawa beliau dan rakan sejawatannya di Sarawak akan bertemu dengan Perdana Menteri untuk memuktamadkan beberapa perkara di bawah MA63, antaranya isu geran khas.

Beliau juga berkata jawatankuasa kerja dan kajian semula MA63 akan diteruskan di bawah pengerusinya, Timbalan Perdana Menteri, Datuk Seri Fadillah Yusof.

Berita baik lain dijangka, katanya ialah peruntukan tambahan untuk projek Lebuhraya Pan Borneo untuk Sabah untuk mempercepatkan penyiapannya.

Dalam sidang media selepas mempengerusikan mesyuarat Kabinet pertama tahun ini, Anwar mengumumkan bahawa autonomi penuh akan diberikan kepada Sabah dan Sarawak untuk projek di bawah RM50 juta dengan pematuhan sewajarnya kepada peraturan monetari yang ditetapkan.


Pemilik akaun ‘Indera Mulia’ hina Sultan Johor direman

PETALING JAYA: Pemilik akaun ‘Indera Mulia’ ditahan reman bagi membantu siasatan polis berhubung kes menghina Sultan Johor.

Menurut Utusan Malaysia, Setiausaha PDRM, Datuk Noorsiah Mohd. Saaduddin berkata, permohonan reman itu dibuat di bawah peruntukan Seksyen 117 Kanun Tatacara Jenayah.

Kata beliau, tenpoh tahanan reman yang dibenarkan adalah selama empat hari iaitu sehingga 28 April ini.

“Kes dikendalikan oleh Unit Siasatan Jenayah Terkelas (USJT) Bahagian D5, Jabatan Siasatan Jenayah Bukit Aman,” katanya dalam satu kenyataan di sini kelmarin.

Media sebelum ini melaporkan polis bertindak membuat tangkapan ke atas seorang lelaki warga tempatan berusia 35 tahun di sebuah rumah di Puchong, Selangor.

Suspek dipercayai memuat naik hantaran berunsur penghinaan terhadap Sultan Johor menerusi akaun Facebook menggunakan nama ‘Indera Mulia’ pada 20 April lalu.


Mandy hadiahkan pingat pertama Malaysia dalam Universiade

Mandy Cebelle Chen bersama pingat gangsa yang dimenangi dalam acara wusyu di Universiade Chengdu kelmarin.

CHENGDU, China: Malaysia membuka kempen Sukan Universiti Dunia (Universiade) Chengdu dengan langkah kanan apabila memenangi pingat gangsa dalam saingan wusyu Tajiquan wanita menerusi Mandy Cebelle Chen kelmarin.

Menurut Utusan Malaysia, Mandy memungut 9.633 mata untuk menamatkan saingan di tangga ketiga, di belakang peserta tuan rumah, Chen Xiaoli (9.783 mata), diikuti pingat perak milik Shoji Rise dari Jepun yang mengumpul 9.680 mata.

“Saya berharap ini juga boleh menjadi rangsangan motivasi kepada semua atlet Malaysia lain yang bertanding dalam Sukan Universiti Dunia FISU, kita semua telah berlatih bersungguh-sungguh untuk ini dan saya percaya bahawa setiap daripada kita boleh memberikan yang terbaik,” kata Mandy.

Kejayaan Mandy menebus kehampaan Calvin Lee yang gagal membutirkan pingat dalam saingan Nanquan lelaki yang menjadi acara pembukaan kelmarin.

Calvin yang juga pemenang pingat perak pada Universiade 2017 di Taiwan memungut 9.333 mata untuk menduduki tempat keenam keseluruhan.

China meraih emas menerusi Cao Maoyuan dengan 9.770 mata diikuti Lau Chi Lung dari Hong Kong yang memungut perak dengan 9.570 mata, manakala gangsa milik Shahin Banitalebi dari Iran dengan 9.566 mata.

Sandaran Malaysia kepada Ang Qi Yue juga tidak kesampaian apabila sekadar menduduki tempat ketujuh menerusi acara Changquan lelaki dengan mata 9.523.

China menyapu pingat emas acara ini menerusi Jin Zhedian yang mendapat 9.723 mata.

Juara dunia dari Indonesia, Marvel Edgar Xavier perak dengan 9.716 mata manakala Chen Yue Xi dari Taipeh pingat gangsa dengan 9.706 mata.

Cabaran Malaysia menerusi acara menembak 10 meter Air Pistol Wanita juga berakhir kelmarin apabila skuad dibarisi Nurul Syasya Nadiah, Anis Ayuni dan Dina Batrisyi menduduki tempat kelima daripada 12 pasukan.

Ketiga-tiga penembak juga gagal berada pada kedudukan terbaik dalam acara individu.


Lelaki parah ditikam isteri selepas minta izin mahu ada perempuan simpanan

BANGKOK: Seorang lelaki di Thailand nyaris maut dipercayai ditikam tiga kali oleh isterinya, selepas dia meminta izin untuk mengambil kedi golf sebagai wanita simpanannya.

Menurut Utusan Malaysia, The Thaiger melaporkan, kejadian itu berlaku di sebuah bilik sewa di Mueang Chon Buri, Khamis.

Pegawai Balai Polis Don Hua Lor yang tiba di lokasi kejadian melihat pemain golf itu, Rachain berusia 36 tahun, berada dalam keadaan terpinga-pinga, selain cedera pada lengan, belakang badan dan perutnya.

Hasil siasatan mendapati lelaki itu mendakwa diserang isterinya sendiri, dan motif kejadian dipercayai akibat cemburu.

Rachain mendedahkan, isterinya didakwa cemburu dan marah selepas dia meminta izin mahu mengambil kedi golfnya sebagai wanita simpanan.

Ketika kejadian, katanya, isterinya tidak banyak cakap, sebaliknya hanya menikamnya sebelum beredar dari tempat kejadian.

“Saya tidak akan mengambil tindakan undang-undang kerana saya memaafkannya,” katanya.

Dalam pada itu, Rachain menerima bantuan pertolongan cemas daripada Pasukan Penyelamat Trai Kunna Dham sebelum dibawa ke Hospital Chon Buri untuk mendapatkan rawatan lanjut.

Sebelum ini, kejadian sama akibat cemburu pernah berlaku kepada pemain golf, pada Jun lalu.

Padang golf di wilayah tengah Kanchanaburi menjadi tempat kejadian tragis apabila seorang lelaki Thailand yang cemburu menembak seorang pemain golf, dan kekasihnya yang bekerja sebagai kedi.

Motif di sebalik perbuatan ngeri itu adalah syak wasangka kerana penyerang percaya pemain golf itu mempunyai hubungan sulit dengan kekasihnya.

Walaupun kedi itu terselamat dalam serangan itu, pemain golf itu meninggal dunia akibat kecederaannya ketika menerima rawatan.


Pengeluar kasut Vietnam bagi Nike, Adidas berhentikan hampir 6,000 pekerja

PouYuen antara firma terbesar di ibu kota itu, dianggarkan mempunyai 50,000 pekerja.

HANOI: Pengeluar kasut terbesar di Vietnam bagi jenama seperti Nike dan Adidas akan berhentikan ribuan pekerja pada akhir bulan depan.

Menurut Utusan Malaysia, media tempatan melaporkan, situasi itu dipercayai berpunca akibat kemerosotan dalam tempahan kasut.

Vietnam merupakan antara pengeksport pakaian, kasut dan perabot terbesar di dunia, namun terjejas teruk disebabkan krisis kos sara hidup di Eropah dan Amerika Syarikat (AS), dengan kuasa beli pengguna semakin menurun di seluruh dunia.

Lapor VNExpress, firma PouYuen Vietnam dibawah Pou Chen Group berpangkalan di Taiwan, memaklumkan akan memberhentikan kira-kira 6,000 pekerja kontrak tetap mulai akhir bulan depan.

VNExpress

“Ini sudah tentu menjadi pemberhentikan pekerja yang terbesar sejak PouYuen memulakan operasinya di bandar Ho Chi Minh pada tahun 1996,” jelas laporan media kerajaan itu.

PouYuen merupakan antara firma terbesar di ibu kota komersial, dengan dianggarkan mempunyai seramai 50,000 pekerja.

Namun, syarikat itu mengambil langkah serupa pada Februari lalu apabila memberhentikan hampir 3,000 kakitangan tetap manakala 3,000 lagi pekerja sementara tidak diperbaharui kontrak.

Berdasarkan tinjauan jabatan buruh bandar Ho Chi Minh, satu pertiga daripada kemudahan pengeluaran di bandar itu mengalami pengurangan permintaan tenaga kerja pada suku pertama tahun ini.


仙本那火燒船

(仙本那十日訊）仙本那今早發生火燒船事件。

仙本那消防和救援站（BBP）負責人PBK I Abdul Kadir Haji Halalan說，事件發生在Bukit Sakong Sungai Buaya，時間是上午9時50分左右。

「我們上午9時55分通過MERS999線路接到了電話，由行動指揮官PBK II Hajim Abdul Malak率領6人小組趕往了事發地點。」

「當我們抵達21公里外的事發地點時，發現有一艘漁船起火。」

他說，滅火行動已經進行，並補充說沒有傷亡報告。


APO to work with MPC to enhance productivity

KUALA LUMPUR (Bernama): The Asian Productivity Organization (APO) Secretary-General Dr. Indra Pradana Singawinata had a courtesy call on Deputy Minister of International Trade and Industry (MITI) Liew Chin Tong.

The courtesy call is to enhance further the existing partnership between Malaysia and APO as well as to discuss on current challenges and potential collaboration to enhance productivity of the nation.Director General of MPC Dato’ Abdul Latif bin Haji Abu Seman said since joining the APO fraternity in 1983, with MPC as the country’s National Productivity Organisation (NPO), Malaysia plays an active and significant role among the 21 member economies in enhancing productivity of the region.

Malaysia has been exporting expertise in the areas of capacity development of productivity specialists, public sector productivity framework as well as imparting technical advisory in the development of accreditation programmes.“The country needs to achieve a productivity growth of more than 3.6% throughout the RMK12 period, towards realising the productivity level of RM106,060 by 2025. With this in mind, we are seeking APO’s assistance to accelerate digital adoption among service sectors such as Retail and Food & Beverages and Tourism and to reduce skill mismatch, improve employee retention through better compensation of employees and provide insights on re-skilling and up-skilling initiatives,” added Abdul Latif.In the spirit of collaboration, MPC is committed to facilitating APO member economies in providing technical expertise in Good Regulatory Practice (GRP), among them are Regulatory Experimentation (RE), Regulatory Impact Assessment (RIA), MyMudah (reducing unnecessary regulatory burden) and Behavioural Insights (BI).

Abdul Latif highlighted Malaysia’s success in implementing RE in the construction and agro-food sectors which bodes well with the government’s effort to address effectively concerns regarding bureaucracy in construction permits, food security issue as well as high cost of living.

About Malaysia Productivity Corporation (MPC)

MPC is a statutory body under the Ministry of International Trade and Industry (MITI). It drives national productivity holistically at the national, sectoral, and enterprise levels through five main thrusts: developing future talent, driving digitization and innovation, ensuring industry accountability for productivity, building a robust ecosystem, and fostering productive mindset. It collaborates strategically with the private and public sectors by emphasising productivity as a key agenda to boost productivity growth and national competitiveness, ultimately leading to shared well-being and prosperity.

SOURCE :Malaysia Productivity Corporation (MPC)

SOURCE :

Malaysia Productivity Corporation (MPC)


Sabah declares April 21 a public holiday

KOTA KINABALU: The State Government has declared April 21 as an additional public holiday for Sabah this year.

Chief Minister Datuk Seri lHajiji Haji Noor said this is in accordance with the Sabah Public Holiday Ordinance.

Prime Minister Datuk Seri Anwar Ibrahim had earlier announced that the Federal Government has declared either Friday (April 21) or Monday (April 24) as a public holiday depending on when 1 Syawal falls.


5 produk kosmetik dikesan ada racun berjadual

Antara produk kosmetik yang dikesan mengandungi racun berjadual.

PUTRAJAYA: Kementerian Kesihatan (KKM) melalui Bahagian Regulatori Farmasi Negara (NPRA) mengesan sebanyak lima produk kosmetik yang mengandungi racun berjadual termasuk merkuri dan asik azelaik.

Lima produk itu ialah Skinsister Babyskin Treatment Cream, Sahaana Fairness Cream, Skinmade AZ & Salicylic Acid + Licorice Root Serum, Glowing Night Cream serta Glowing Herba Night Cream.

Ketua Pengarah Kesihatan, Datuk Dr. Muhammad Radzi Abu Hassan berkata, susulan itu notifikasi produk kosmetik terlibat dibatalkan KKM dan tidak lagi dibenarkan dijual di negara ini.

“Merkuri dilarang dalam produk kosmetik kerana ia boleh diserap masuk ke dalam badan dan menyebabkan kerosakan pada buah pinggang dan sistem saraf.

“Ia juga boleh mengganggu perkembangan otak kanak-kanak yang masih kecil atau yang belum dilahirkan. Merkuri juga boleh menyebabkan ruam, iritasi dan perubahan lain pada kulit.

“Produk mengandungi asid azelaik, hydroquinone, tretinoin dan betamethasone 17-valerate pula perlu berdaftar dengan Pihak Berkuasa Kawalan Dadah dan hanya boleh digunakan dengan nasihat ahli profesional kesihatan,” katanya dalam kenyataan hari ini.

Muhammad Radzi berkata, penjual dan pengedar produk kosmetik terlibat perlu menghentikan penjualan dan pengedaran produk dengan serta-merta kerana melanggar Peraturan-Peraturan Kawalan Dadah dan Kosmetik 1984.

Katanya, individu melakukan kesalahan bawah peraturan ini boleh dikenakan hukuman denda tidak melebihi RM25,000 atau penjara tidak melebihi tiga tahun atau kedua-duanya untuk kesalahan pertama dan denda tidak melebihi RM50,000 atau penjara tidak melebihi lima tahun atau kedua-duanya untuk kesalahan berikutnya.

“Syarikat yang melakukan kesalahan boleh dikenakan denda sehingga RM50,000 untuk kesalahan pertama dan denda sehingga RM100,000 untuk kesalahan berikutnya,” tegasnya.

Pada masa sama, katanya, orang awam yang sedang menggunakan produk kosmetik itu dinasihatkan untuk segera menghentikan penggunaannya dan mendapatkan nasihat daripada ahli profesional kesihatan jika mengalami sebarang ketidakselesaan atau kesan advers


Wanita menikah diri sendiri

JAKARTA: Beberapa media Indonesia kecoh dengan berita seorang wanita berasal dari Argentina yang mendakwa bernikah dengan dirinya sendiri.

Bagaimanapun wanita yang dikenali sebagai Sofi Maure kemudian mengakui tidak sanggup meneruskan status itu dan ingin bercerai keesokan harinya.

Menerusi akaun instagramnya, Maure tampil dengan busana pengantin lengkap dengan tiara dan kek bagi meraikan perkahwinan yang tidak masuk akal itu tanpa pasangan di sisi.

“Hari ini adalah hari paling pelik dalam hidup saya, saya membeli gaun pengantin dan membuat kek perkahwinan untuk mengahwini diri sendiri,” tulis Maure di akaun Twitternya.

Muat naik itu menjadi perbualan hangat warganet dan ramai menuduh Maure sengaja mencari perhatian.

Bagaimanapun, hanya sehari selepas itu wanita tersebut memberikan kemaskini mengenai keadaan rumah tangganya yang lebih mengejutkan apabila mengakui tidak mampu untuk meneruskan komitmen tersebut dan mahu bercerai.

“Kemas kini terbaharu. Hanya satu hari menikah dengan diri sendiri dan aku sudah tidak sanggup lagi. Aku sedang mempertimbangkan untuk bercerai dan berjaga-jaga,” ungkapnya.

Ramai warganet yang mengikuti perkembangan wanita cantik itu menasihatinya untuk mendapatkan nasihat pakar psikologi, malah ada yang menawarkan diri untuk menjadi pasangannya.

“Maure, perkahwinan adalah untuk lelaki dan perempuan, sukar untuk hidup bersendirian. Awak perempuan yang cantik, saya sudi berkahwin dengan awak,” tulis salah seorang warganet.


Lelaki lemas selepas  terjun ke tasik lepaskan tali pancing tersangkut di Kinabatangan

Mayat mangsa ditemukan oleh pasukan SAR. – Ihsan Bomba

KINABATANGAN: Seorang lelaki lemas selepas terjun ke dalam sebuah tasik untuk melepaskan tali pancing yang tersangkut.

Kejadian itu berlaku di sebuah ladang di sini ketika mangsa yang berusia 43 tahun sedang melakukan aktiviti memancing ikan bersama rakan-rakannya.

Balai Bomba dan Penyelamat (BBP) Kinabatangan menerima panggilan kecemasan mengenai kejadian itu pada jam 12.15 tengah hari dan sepasukan anggota diketuai Komander Operasi, PB Jipson Yenbios dikejarkan ke lokasi kejadian yang terletak 55 kilometer dari BBP.

Pasukan mencari dan menyelamat (SAR) melibatkan pasukan bomba dan orang kampung seterusnya menemukan mangsa pada jam 3.06 petang.

Mangsa seterusnya diserahkan kepada pihak polis untuk tindakan selanjutnya. Operasi ditamatkan pada jam 3.35 petang.


Gagasan Rakyat dilancar pada 2 Mac – Hajiji

Presiden Parti Gagasan Rakyat Sabah (Gagasan Rakyat), Datuk Seri Hajiji Haji Noor dan Ahli-ahli majlis tertinggi parti bergambar bersama perwakilan parti pada Mesyuarat Agung Khas (EGM) yang diadakan di SICC, Kota Kinabalu, kelmarin.

KOTA KINABALU: Ketua Menteri, Datuk Seri Hajiji Haji Noor secara rasmi mengambil alih tampuk kepimpinan Parti Gagasan Rakyat Sabah (Gagasan Rakyat) susulan Mesyuarat Agung Khas (EGM) parti itu kelmarin.

Hajiji yang juga Pengerusi Gabungan Rakyat Sabah (GRS) berkata, dengan langkah ini semua ahli kini mempunyai wadah politik yang 100 peratus tempatan untuk meneruskan perjuangan mereka kepada rakyat dan negeri.

“Dua ciri utama Gagasan Rakyat yang menjadi faktor penarik saya dan rakan-rakan untuk bersama-sama dalam parti ini ialah parti berbilang kaum yang membawa citra inklusiviti dan parti suara anak Sabah yang mengangkat citra perjuangan tempatan,” katanya.

Ini juga faktor yang meyakinkan rakan-rakan dalam GRS untuk menerima segera Gagasan Rakyat sebagai rakan komponen terbaharu mereka, katanya pada EGM Gagasan Rakyat yang dihadiri lebih 150 ahli di Pusat Konvensyen Antarabangsa Sabah (SICC), di sini.

“Tambahan lagi, mereka (parti komponen GRS) sudah lama menyatakan hasrat agar GRS menjadi platform tempatan dalam erti kata sebenar, iaitu semua rakan kongsi menjadi parti tempatan. Sekarang kita 100 peratus tempatan,” katanya.

Selain itu, Hajiji berkata, agenda Gagasan Rakyat juga selari dengan empat tonggak perjuangan GRS – Sabah First (Sabah Diutamakan), Sabah Forward (Sabah Melangkah ke Hadapan), Sabah Prosper (Sabah Maju Jaya) dan Sabah United (Sabah yang Bersatu).

Hajiji berkata, sebagai sebuah parti tempatan tidak bermaksud kita menolak agenda nasional atau membelakangkan kepentingan negara.

“Malaysia adalah tanah air kita.  Namun, sebagaimana matlamat asal kita membina Malaysia adalah untuk merubah tahap pembangunan rakyat dan bumi Sabah.

“Hari ini, iaitu tahun 2023, sempena ulang tahun 60 tahun pembentukan Malaysia, kami yakin dan percaya bahawa platform tempatan adalah yang terbaik untuk Sabah.

“Kita memilih dan memutuskan bahawa formula tempatan berupaya melonjakkan agenda perjuangan dan kepentingan negeri dalam dalam Persekutuan Malaysia. Kita mahu pelaksanaan sistem federalisme yang lebih bernilai dan bermakna dengan berteraskan kepada Perlembagaan Persekutuan dan Perjanjian Malaysia 1963 (MA63).

“Atas faktor itu, kami akan bekerjasama dengan mana-mana pihak yang menerima dan mengutamakan kepentingan Sabah.

“Apa yang lebih penting bagi kita ialah mendapat pengiktirafan dan pelaksanaan hak, kuasa serta kedudukan istimewa Sabah seperti yang termaktub dalam undang-undang tertinggi negara iaitu Perlembagaan Persekutuan, undang-undang yang mewujudkan Persekutuan Malaysia, iaitu MA63. Tiada Malaysia tanpa MA63,” katanya.

“Kami bersyukur kerana kepimpinan tertinggi negara, Perdana Menteri, Datuk Seri Anwar Ibrahim amat komited untuk menunaikan tanggungjawab Putrajaya untuk melaksanakan MA63. Beliau belum pun memegang jawatan selama 100 hari tetapi kita sudah melihat kemajuan yang ketara. Kita akan terus meningkatkan kerjasama dengan Kerajaan Persekutuan untuk membina Sabah dan Malaysia Madani yang progresif,” ujarnya.

Hajiji berkata, beliau akan menerangkan dengan lebih terperinci hala tuju Gagasan Rakyat sempena pelancaran parti itu pada 2 Mac ini.

Gagasan Rakyat akan menubuhkan struktur organisasi parti di semua 73 DUN termasuk pembentukan sayap Wanita, Pemuda dan Beliawanis.

Mesyuarat agung tahunan cawangan dan bahagian masing-masing telah dijadualkan pada Julai dan September, dengan Kongres Tahunan pada bulan November.

Hajiji mengucapkan terima kasih kepada bekas presiden parti, Stephen Jimbangan dan kepimpinan parti itu atas kepercayaan dan keyakinan mereka terhadapnya serta atas kesediaannya berkorban demi kebaikan Sabah dan rakyatnya.

Beliau turut mengumumkan barisan awal Majlis Tertinggi Gagasan Rakyat dengan selebihnya akan dilantik dalam masa terdekat.


39 individu cedera akibat main mercun

Dr. Zaini Hussin

KOTA BHARU: Jabatan Kesihatan Negeri Kelantan (JKNK) mendedahkan seramai 39 individu di negeri ini yang mengalami kecederaan akibat bermain mercun sepanjang tempoh sebulan bermula 25 Mac sehingga semalam.

Menurut Utusan Malaysia, Pengarahnya Datuk Dr. Zaini Hussin berkata, daripada jumlah sebanyak 23 kes dimasukkan ke dalam wad untuk mendapatkan rawatan lanjut selepas mengalami kecederaan dan memerlukan pemantauan rapi daripada doktor serta petugas kesihatan.

“14 mangsa pula dirawat sebagai pesakit luar selepas mengalami kecederaan yang tidak serius melibatkan patah jari tangan dan melecur di beberapa bahagian badan termasuk muka serta mata.

“Bagaimanapun terdapat dua mangsa telah dirujuk pakar perubatan akibat mengalami kecederaan serius,” katanya dalam satu kenyataan di sini kelmarin.

Dr. Zaini memberitahu, kebanyakkan kes kecederaan berkiat dengan aktiviti bermain mercun ini melibatkan golongan kanak-kanak berusia antara sembilan dan 10 tahun.

Katanya, JKNK memandang serius terhadap peningkatan insiden kecederaan akibat bermain mercun di negeri ini dan menasihatkan supaya ibu bapa mengawasi kelibat anak-anak


326 pemanah tradisional sertai Kejohanan Liga Memanah peringkat negeri

Pemanah tradisional terbaik lelaki Kejohanan Liga Memanah Tradisional Peringkat Negeri Sabah, Noraswandy Sapardari Kelab KEMTIHAH Sipitang – ihsan KESATRI

KOTA KINABALU: Seramai 326 orang pemanah tradisional dari seluruh Sabah dengan pecahan 214 Lelaki dan 112 Wanita telah menyertai Kejohanan Liga Memanah Tradisional Peringkat Negeri Sabah bertempat di Lapangan Memanah Likas yang berlangsung selama dua hari bermula 21 sehingga 22 Januari lepas.

Kejohanan terbabit yang disertai sebanyak 41 buah kelab memanah tradisional seluruh negeri termasuk peserta persendirian itu telah menampilkan keseluruhan peserta terpilih dari Zon Pantai Barat dan Zon Pantai Timur di Sabah.

Presiden Kelab Memanah Tradisional Kesatria Kota Kinabalu (KESATRIA) merangkap Pengerusi Penganjur Kejohanan Liga Memanah Tradisional Peringkat Negeri Sabah, Md Suhaimi Sapiee berkata kejohanan terbabit adalah proses bagi memilih wakil rasmi negeri untuk menyertai kejohanan memanah tradisional peringkat kebangsaan yang dijadualkan pada Mei depan.

“Bagi penghantaran wakil rasmi negeri, kita akan memilih seramai 20 orang wakil rasmi lelaki dan 15 orang wakil rasmi wanita.

“Format kejohanan yang dipertandingkan adalah mengikut format Liga Memanah Tradisional Kebangsaan (LMTK) dimana ia merupakan kategori panahan jarak berperingkat dari jarak jauh sehingga dekat (descending shooting).

“Bagi peserta lelaki, jarak yang dipertandingkan adalah jarak 60 meter, 50 meter, 40 meter dan 30 meter. Manakala bagi peserta wanita pula, jarak yang dipertandingkan adalah jarak 50 meter, 40 meter, 30 meter dan 20 meter.

Selain itu, tempoh masa panahan juga berubah mengikut jarak iaitu 140 saat, 120 saat, 100 saat dan 80 saat dengan empat pusingan panahan. Di setiap pusingan, pemuka sasaran juga akan berubah pada arah jam tiga, jam enam dan jam sembilan.

“Manakala jumlah anak panah mula yang digunakan adalah sebanyak 12 batang anak panah bebas.” katanya dalam satu kenyataan yang dikeluarkan.

Disamping itu, Suhaimi turut menambah format yang dipertandingkan ini agak mencabar bagi menguji ketepatan dan kepantasan pemanah serta juga ketahanan mental dan fizikal pemanah.

Sementara itu, Pengarah Pusat Komunikasi Korporat Universiti Malaysia Sabah (UMS), Dr Jakaria Dasan selaku perasmi kejohanan terbabit ketika dalam ucapannya berkata walaupun sukan memanah tradisional disifatkan masih agak baharu di Malaysia khususnya Sabah namun ia berpotensi menjadi antara sukan paling popular.

Disamping itu, beliau turut menyifatkan sukan memanah harus dilihat dan dibangunkan dari sudut kerjasama sebuah pasukan.

“Tanpa kerjasama (teamwork), kita tidak akan berjaya. Kita juga kena sasarkan apakah matlamat kita. Kalau tidak ada sasaran, tidak ada tujuan (goal),” katanya.


Dua pelancong AS tidur di puncak Menara Eiffel

Pengunjung duduk bersantai di Champ de Mars di hadapan Menara Eiffel di Paris.

PARIS: Dua pelancong dari Amerika Syarikat (AS) ditemukan sedang tidur nyenyak di puncak Menara Eiffel di ibu negara Perancis, kelmarin.

Menurut Utusan Malaysia, pengendali monumen, Sete berkata, kedua-dua lelaki itu menginap di menara tersebut setelah berjaya mengelak kawalan keselamatan pada malam sebelumnya.

Pengawal keselamatan mengejutkan pelancong berkenaan ‘pada awal pagi’ ketika membuat rondaan sebelum mercu tanda Perancis mula beroperasi pada pukul 9 pagi hari Isnin.

Menurut pendakwa raya Paris, kedua-dua pelancong itu kelihatan  terperangkap dan tidak dapat keluar disebabkan berada dalam keadaan mabuk.

Pelancong yang mabuk itu dilaporkan bermalam di lokasi yang biasanya ditutup kepada orang ramai, antara tingkat dua dan tiga di menara itu.

Bagaimanapun, Sete menjelaskan individu berkenaan ‘tidak menimbulkan sebarang ancaman’.

“Selepas membayar tiket masuk kira-kira pukul 10:40 malam (waktu tempatan) pada Ahad lalu, kedua-dua pelancong itu melepasi halangan keselamatan semasa menuruni tangga dari puncak menara,” kata sumber polis.

Tambahnya, anggota bomba, termasuk pasukan unit pakar untuk mengeluarkan orang dari ketinggian berbahaya, terpaksa dikerahkan untuk membawa keluar penceroboh berkenaan.

Kedua-dua lelaki itu kemudian dibawa ke balai polis di daerah ketujuh Paris untuk disoal siasat.

Menurut Sete, pihaknya akan memfailkan aduan jenayah.


Sarawak tiada perancangan perkenal mata wang sendiri

Abang Johari ketika ditemui media selepas hadir merasmikan Program Jelajar Anti-Scam Kebangsaan 2023 Peringkat Sarawak di Muzium Budaya Borneo (BCM), di sini hari ini.

KUCHING: Kajian perlu dilakukan terlebih dahulu sekiranya Sarawak berhasrat memperkenalkan mata wang sendiri, kata Premier Sarawak, Tan Sri Abang Johari Tun Openg.

Menurut Utusan Malaysia, Abang Johari bagaimanapun enggan mengulas lebih lanjut berhubung perkara tersebut.

“Isu ini yang agak susah untuk diperjelaskan, saya tidak tahu mengenai pandangan Nanta Linggi lah (Datuk Seri Nanta Linggi).

“Kita kena perlu ada kajian yang lebih mendalam terlebih dahulu, tetapi, kita sudah ada mata wang Malaysia. Kita ikut mata wang ringgit Malaysia lah,” katanya dengan jelas dan singkat ketika ditemui media selepas hadir merasmikan Program Jelajar Anti-Scam Kebangsaan 2023 Peringkat Sarawak di Muzium Budaya Borneo (BCM), di sini hari ini.

Semalam, dalam siaran podcast bertajuk ‘Dari Malaya ke Malaysia: 60 tahun’, Setiausaha Agung Gabungan Parti Sarawak (GPS), Datuk Seri Alexander Nanta Linggi membayangkan kemungkinan Sarawak akan memperkenalkan mata wang sendiri, memandangkan keadaan ekonomi tidak menentu di Malaysia.

“Pengenalan mata wang Sarawak antara langkah boleh dipertimbangkan sekiranya keadaan ekonomi negara dalam keadaan kurang memberangsangkan ini berterusan.

“Jika ekonomi Sarawak baik, tetapi, ekonomi negara tidak begitu baik, mungkin Sarawak akan memperkenalkan mata wang kita sendiri sekiranya Sarawak lebih baik daripada yang lain, kenapa tidak (perkenal mata wang kita sendiri),” jelasnya.

Justeru, Nanta Linggi menegaskan cadangan itu hanya pandangan sekiranya ekonomi Sarawak lebih baik.

Pada masa yang sama, beliau berharap tidak ada pihak yang akan menggelarkannya sebagai pengkhianat susulan langkah memperkenalkan mata wang sendiri negeri itu.

“Tetapi, saya bercakap dengan serius. Jika kita begitu baik dalam membangunkan ekonomi kita, (maka) secara pengiraan, ekonomi kita sepatutnya kukuh,” tambahnya.

Bagaimanapun, berdasarkan Perlembagaan Persekutuan, hanya Kerajaan Persekutuan mempunyai kuasa ke atas mata wang negara.

Bank Negara Malaysia (BNM) diberi kuasa oleh Akta Bank Negara Malaysia sebagai pihak berkuasa tunggal untuk mengeluarkan mata wang di negara ini.


路陽團結幼園新春團拜 董教生喜迎癸卯兔年

董事長拿督楊仕平及監學拿汀李蓮貞，在秘書長朱剛明、董事鄔桂群、董事拿督林恆貞、園長方金珠與前園長楊昭泰陪同下，接過瑞獅呈獻的錦旗。

(亞庇廿八日訊）路陽團結幼兒園大年初六成功舉行癸卯年新春團拜，這也是時隔3年疫情以來，幼兒園內再響起鑼鼓聲，瀰漫春節喜氣洋洋氣氛。

出席貴賓尚包括董事長拿督楊仕平、監學拿汀李蓮貞、秘書長朱剛明、董事拿督林恆貞、董事鄔桂群、董事蔡乙虎以及前園長楊昭泰。

眾來賓一同接收瑞獅錦旗。

當日早上在園長方金珠女士以及全體老師的細心地籌備下，該園的新春團拜精彩紛呈，節目包括學生呈獻舞蹈表演，展現幼生的藝術才藝；另也邀請了沙巴華人文化協會兵南邦分會醒獅團呈獻精彩的舞獅採青表演。瑞獅躍上梅花樁表演系列令人目不暇給的高難度動作及採青，令學生感到格外驚喜。

在場的財神爺及兔子人偶，也派發糖果予在場的幼兒。

路陽團結幼兒園癸卯新春團拜，董教員生齊聚歡慶佳節！

貴賓們也以歡喜的心情頒發紅包給學生，大家歡聚一堂，互相道賀；每位學生還得到一份恩物，喜出望外，拿督楊仕平也頒發紅包給園長和教師，以示獎勵，氣氛溫馨。

園長方金珠女士表示，該園向來秉持著幫助弱勢家庭接受教育理念以及有教無類的精神，所徵收的學費為亞庇區最低之一，直接造福了該區內各階層人民，為國家培育未來棟樑。

董事長拿督楊仕平頒發紅包予園長和教師后，與監學拿汀李蓮貞、秘書長朱剛明、董事鄔桂群、董事拿督林恆貞合攝。

她也感謝各界多年以來一直對該幼園的付出，並且給予鼎力的支持，這次新春團拜能夠順利舉行，讓董教員生一起歡慶傳統節日，要特別感謝副董事長拿汀陳雅嬌贊助幼生紅包以及恩物；董事拿督林恆貞贊助舞獅經費以及K2生命泉源有限公司贊助全園師生飲料，讓幼生以歡喜的心情，盡興歡慶癸卯兔年新春。

路陽團結幼兒園目前有150位學生，8位教師。


Puluhan maut akibat hujan lebat luar biasa di Pakistan

Penduduk menunggang motosikal dalam keadaan hujan lebat di Lahore.

ISLAMABAD: Sekurang-kurangnya 28 maut dan beberapa kediaman runtuh akibat hujan lebat yang melanda wilayah barat laut Pakistan.

Menurut Utusan Malaysia, Al Jazeera melaporkan, pegawai kanan pasukan penyelamat, Khateer Ahmed berkata, hujan lebat dan hujan batu melanda daerah Bannu, Lakki Marwat dan Karak di wilayah Khyber Pakhtunkhwa, Ahad.

Katanya, seramai 145 orang lagi cedera ketika pokok yang tumbang menolak menara penghantaran bekalan elektrik.

Jelas beliau, ketika ini, pasukan penyelamat berusaha sedaya upaya memberikan bantuan kecemasan kepada mangsa yang cedera.

Perdana Menteri, Shahbaz Sharif menzahirkan ucapan takziah kepada keluarga mangsa yang terkorban dan mengarah pihak berkuasa mempercepatkan operasi bantuan.

Bulan lalu, kira-kira 12 orang termasuk wanita dan kanak-kanak maut akibat ditimpa runtuhan salji semasa salji luar biasa pada musim panas.

Sementara itu, Shahbaz turut mengarahkan pihak berkaitan melaksanakan langkah kecemasan ketika Taufan Biporjoy menghampiri negara dari Laut Arab.

Sebelum ini, Agensi Pengurusan bencana Pakistan memaklumkan taufan kuat dengan tahap kelajuan angin 150 kilometer sejam (km/j) dalam laluan ke arah selatan negara.

Tahun lalu, Pakistan dilanda banjir terburuk dalam sejarah negara itu, disebabkan hujan lebat.

Sekurang-kurangnya 1,739 orang termasuk 647 kanak-kanak terkorban selain 33 juta penduduk terjejas akibat bencana itu.


Jakim nafi keluarkan poster tarikh Hari Raya

PUTRAJAYA: Jabatan Kemajuan Islam Malaysia (Jakim) memaklumkan pihaknya tidak pernah mengeluarkan sebarang kenyataan mengenai penetapan tarikh Hari Raya Aidilfitri bagi tahun 1444H/2023.

Menurut Utusan Malaysia, Jakim menerusi kenyataan hari ini berkata, pihaknya menasihatkan umat Islam di negara ini supaya menghormati proses sebenar penentuan tarikh Hari Raya.

Menurutnya, tarikh Hari Raya hanya akan diumumkan oleh Penyimpan Mohor Besar Raja-Raja (PMBRR) selaku pihak yang diamanahkan oleh Majlis Raja-Raja.

Sebelum ini, tular di media sosial mengenai tangkap layar poster kalendar Islam yang memaparkan tarikh-tarikh penting hari keraian Islam pada tahun ini.

Tangkap layar turut memaparkan beberapa tarikh sambutan seperti Hari Israk Mikraj, Hari Nisfu Syaaban termasuk Hari Raya Aidilfitri yang bakal disambut pada 21 April ini iaitu pada hari Jumaat.

Kandungan poster itu juga didapati memaparkan logo rasmi Jakim dan nama laman rasmi media sosial Jakim iaitu, MyJakim.

Sebelum ini juga, Jakim pernah mengeluarkan kenyataan mengenai penularan satu tangkap layar yang memaparkan ‘Pemberitahuan Akhir Ramadan 1444H 20 April 2023’ yang dipercayai disiarkan menerusi paparan iklan di sebuah masjid.


Betitik Ayas-Ayas, silat meriahkan KMJG Kunak

KUNAK: Persembahan seni bela diri lapan ahli Kelab Silat Olahraga Gerak Kersani memeriahkan Program Kembara Merdeka Jalur Gemilang (KMJG) Negeri Sabah 2023 di Pejabat Daerah Kunak.

Selain itu, konvoi KMJG yang diketuai Pengarah Penerangan Negeri Sabah, Jainisah Mohd Noor juga dihiburkan alunan muzik tradisional, betitik Ayas-ayas dari Persatuan Bajau Samah Kampung Lormalong.

Betitik Ayas-Ayas etnik Bajau Samah.

Program  yang dihadiri Ahli Dewan Undangan Negeri (ADUN) Kunak, Norazlinah Arif dan Pegawai Daerah, Awang Mohd Yusoff itu turut diserikan persembahan tarian popular Pantai Timur Sabah, Igal-igal oleh Persatuan Gemilang Budaya Seni Daerah Kunak.


Peluang interaksi bersama pemimpin

Abdul Karim (depan, tiga dari kiri) bergambar kenangan bersama salah satu pempamer.

KOTA KINABALU : Program Jelajah Belia Sarawak 2023@Sabah memberi peluang belia berinteraksi terus dengan pemimpin.

Menteri Pelancongan, Industri Kreatif dan Seni Persembahan Sarawak, Datuk Sri Abdul Karim Rahman Hamzah berkata program tersebut  merupakan platform terbaik dalam menghimpunkan para belia Sarawak yang sedang melanjutkan pelajaran, bekerja mahupun menetap di Sabah, sekaligus mendengar aspirasi dan point of view mereka.

point of view

“Program ini bukanlah sebuah program politik, melainkan untuk membentuk kepimpinan dalam kalangan belia dan mendengar sendiri aspirasi serta realiti belia-belia di seluruh Sarawak, dan juga di Sabah.

“Setiap belia mempunyai kekuatan dan potensi tersendiri yang boleh dibangunkan melalui pelbagai ruang agar menjadi individu yang berkualiti dan mampu menyumbang kepada masyarakat.

“Golongan ini juga menjadi aset penting kepada pembangunan dan menjadi tanggungjawab kita sebagai pemimpin sedia ada untuk membimbing mereka menjadi barisan pelapis baharu bagi meneruskan kecemerlangan yang kita bina pada hari ini,” katanya semasa Majlis Perasmian Program Jelajah Belia Sarawak 2023@Sabah.

Beliau turut memaklumkan akan menghantar rombongan termasuk para pemimpin belia ke negara yang mempunyai program pengurusan belia yang mapan.

“Kita telah mengenal pasti negara Korea dan akan mengadakan perjumpaan bersama agensi ataupun kementerian yang terlibat dalam pengurusan golongan muda.

“Setiap perkara yang dilakukan warga Korea, selalu dilaksanakan dengan kecemerlangan seperti bidang hiburan, drama musikal dan industri automobil.

“Jadi kita akan melihat apakah formula engagement bersama belia yang digunapakai,  yang menjadikan mereka sangat cemerlang,” katanya yang juga Menteri Sukan dan Pembangunan Usahawan Sarawak.

engagement

Sementara itu, dalam sidang media Abdul Karim menyatakan pihaknya mempertimbangkan pelaksanaan simposium belia yang lebih besar melibatkan Sabah, Sarawak, Brunei dan Kalimantan.

Turut hadir dalam program tersebut Menteri Sains, Teknologi dan Inovasi, Sabah, Datuk Dr. Mohd Arifin Arif, Pembantu Menteri Belia dan Sukan Sabah, Datuk Fairuz Renddan, Setiausaha Tetap Kementerian Belia, Sukan dan Pembangunan Usahawan Sarawak, Morshidi Fredrick dan Presiden Majlis Belia Sabah(MBS), Abqaree Fawwaz Abekan.


Hayati nilai, makna Di sebalik SMJ, Malaysia Madani

Armizan (tengah, depan) merakamkan gambar kenangan bersama ketua-ketua jabatan negeri dan persekutuan Daerah Papar.

PAPAR:  Penjawat awam digesa menghayati nilai dan makna di sebalik Gagasan Malaysia Madani dan menjajarkan Hala tuju Sabah Maju Jaya (SMJ) agar selari.

Menurut Menteri di Jabatan Perdana Menteri (Hal Ehwal Sabah Sarawak dan Tugas-tugas Khas) Datuk Armizan Mohd Ali, penjawat awam, anggota pentadbiran serta pemimpin masyarakat memainkan peranan penting dalam memastikan Hala Tuju SMJ yang telah digariskan oleh Kerajaan Negeri dan gagasan oleh Perdana Menteri, “Membangun Malaysia Madani” tercapai.

“Peranan penjawat awam ii cukup penting, hubungan synergi di antara para penjawat awam, anggota pentadbiran dan pemimpin msykt cukup penting untuk memastikan kita dapat melaksanakan apa juga agenda yang ditetapkan oleh kerajaan, Hala Tuju SMJ yg telah digariskan oleh kerajaan negeri dan Gagasan Malaysia Madani.

“Paling penting adalah matlamat, tekad untuk memastikan kita dapat memberikan perkhidmatan yang terbaik membawa kesejahteraan kepada masyarakat sekaligus membawa keharmonian kepada masyarakat dan pembangunan negara

“Saya berharap para penjawat awam kita faham bahawa kerajaan negeri mempunyai hala tuju yang jelas melalui SMJ, komitmen kerajaan persekutuan melalui penurunan kuasa projek RM50 juta boleh dilaksanakan oleh kerajaan negeri, Sabah dan Sarawak,” dedahnya.

Beliau menyifatkan penurunan kuasa tersebut sebagai percubaan untuk membuktikan sejauh mana kemampuan dan prestasi agensi negeri, Jabatan Kerja Raya (JKR) dan Jabatan Jabatan Pengairan dan Saliran (JPS) untuk melaksanakan kuasa yang telah diberikan.

“Walaupun agenda itu JKR dan JPS, namun bagi saya ia melibatkan semua agensi di peringkat daerah termasuk Pejabat Daerah, Jabatan Tanah dari segi perolehan tanah.

“Jadi, kita mahukan penurunan kuasa, akhirnya tanggungjawab itu kembali kepada kita para penjawat awam negeri untuk kita memastikan kita mempunyai keupayaan untuk melaksanakan tanggungjawab projek-projek pembangunan persekutuan yang telah diturun kuasakan.

“Pada saya, Perdana Menteri cuba menyampaikan mesej yang jelas kepada penjawat awam kepada pimpinan kerajaan negeri supaya melaksanakan pertanggungjawaban. Hak itu hadir bersama tanggungjawab untuk kita memastikan yang paling penting projek-projek ini dapat disiapkan segera untuk kepentingan masyarakat di daerah Papar dan di Sabah secara keseluruhannya,” katanya kepada media dalam Majlis Wara Wani Aidilfitri Pejabat Daerah Bersama Jabatan dan Agensi di sini, pada Jumaat.

Mengenai majlis terbabit, Armizan yang juga Ahli Parlimen Papar menjelaskan majlis seumpama mampu merapatkan lagi hubungan, persefahaman dan permuafakatan dalam kalangan penjawat awam negeri dan persekutuan peringkat daerah serta pemimpin setempat.

“Menerusi majlis ini hubungan kerjasama melalui jabatan-jabatan dapat diperkukuhkan dan ia adalah satu inisiatif yang cukup baik.

“Bagi saya, kehadiran saya dan pemimpin masyarakat hari ini adalah tanda penghargaan dan pengiktirafan tinggi kita kepada peranan penting penjawat selaku pelaksana dasar di peringkat akar umbi di peringkat daerah,” ujar beliau.

Pada majlis itu, Armizan diiringi Pegawai Daerah, Mohd Fuad Abdullah meluangkan masa beramah mesra dengan para tetamu serta menyampaikan sijil serta cenderamata kepada wakil-wakil jabatan.


Suri rumah buat laporan palsu anak diculik disiasat

SEREMBAN: Seorang suri rumah dikesan cuba membuat penipuan berhubung dakwaan anaknya berusia dua tahun diculik dua lelaki beruniform polis selepas berlaku kejadian pemerasan di kawasan perumahan di Bandar Sri Sendayan di sini Isnin.

Menurut Utusan Malaysia, Ketua Polis Daerah Seremban, Asisten Komisioner Arifai Tarawe berkata, pihaknya menerima laporan polis daripada wanita berusia 38 tahun itu pada pukul 9.15 malam.

“Wanita itu menyatakan telah menerima panggilan telefon dari sebuah syarikat penghantaran barang dan kemudian didatangi dua lelaki menaiki motosikal seterusnya melarikan anak lelakinya yang berusia dua tahun.

“Suspek kemudian telah memeras ugut mangsa supaya menggadaikan barang kemas di sebuah kedai pajak gadai di Senawang di sini,” katanya kepada pemberita di sini kelmarin.

Arifai berkata, hasil siasatan dan penelitian liputan kamera litar tertutup (CCTV) di kawasan kejadian mendapati perkara tersebut tidak berlaku.

“Sebaliknya, mangsa telah dihubungi oleh seorang perempuan yang disyaki ‘scammer’ dengan meminta pengadu menggadaikan barang kemas dan memasukkan wang tunai ke dalam akaun yang diberi.

“Namun, mangsa telah berjaya menghubungi suaminya bagi menyelamatkan diri daripada menjadi mangsa penipuan dalam talian,” katanya.

Menurut Arifai, kes pada mulanya disiasat mengikut Seksyen 385 Kanun Keseksaan atas kesalahan pemerasan.

“Bagaimanapun, polis tidak menolak kemungkinan melakukan siasatan kerana membuat laporan palsu dan siasatan lanjut masih dijalankan untuk mengetahui motif laporan awal itu selain siasatan kes penipuan.

“Orang ramai dinasihatkan supaya berhati-hati dengan panggilan telefon daripada pihak yang tidak dikenali supaya tidak menjadi mangsa penipuan,” katanya.

Beliau berkata, sesiapa yang mempunyai sebarang maklumat mengenai kejadian itu boleh menghubungi Pegawai Penyiasat Inspektor Muhammad Faizal Mohd. Zaini di talian 013-3613854 atau Ibu Pejabat Polis Daerah (IPD) Seremban 06-6033222.

Terdahulu, tular satu laporan yang mendakwa dua lelaki beruniform polis mengacu pistol ke arah seorang kanak-kanak sebelum dikatakan menculiknya.


PBS, STAR minimpuun pibabarasan pinotomod kapaharaan pihunungan, pisokodungan

Lansanon PBS om STAR guminambar id pinibabarasan doid Kota Kinabalu do totuong tadau Kotolu.

KOTA KINABALU: Parti Bersatu Sabah (PBS) om Parti Solidariti Tanah Airku (STAR) nokosigampot piupakatan montok monimpuun pibabarasan pinotomod kapaharaan pihunungan om pisokodungan id pialatan goduduo parti.

Monunurat Agayo PBS, Datuk Julita Majungki om Monunurat Agayo STAR, Datuk Edward Linggu id kointalangan goduo di tadau baino’ diti minoboros, pibabarasan pinotomod nopo dilo’ nga’ mimpau kumaa hal ngaawi’ id siriba’:

Montok monumboyo’ kopokionuan nayatan siriba’ i orohian kokito goduduo parti popiromut pisokodungan ogirot om po’ompus montok pisompuruan mogigiyon orukut tinaru.Sabaagi kotilombuson kumaa atag i nokoowit kumaa inggisaman id kawas pogulu Pomilian Agayo Pogun (PRN) di 2020.Montok monginggirot po do ginaras om sokodung kumaa Gabungan Rakyat Sabah (GRS).

Ka diolo’, piupakatan montok monimpuun pibabarasan pinotomod diti nosigampot id pinirubaan pialatan lalansanon goduduo parti dilo’ di ko 15tw Kohopod om Iso’ 2023.

“Goduduo parti minanahak tonggungan kumaa limo lansanon minongobi’ parti sopipoopori id pinibabarasan dilo’,” ka diolo’.

PBS obian di Julita, Luguan Kopointalangan, Datuk Joniston Bangkuai; Luguan Tinimungan Koonduan, Datin Malianah Ugau om i Luguan Tinimungan Komulakan, Christopher Mandut.

Naamot STAR obian di Timbang Presiden/Potunud Strategik, Dr. Paul Porodong; Edward Linggu; Luguan Kopointalangan, Datuk Jalumin Bayogoh; Luguan Tinimungan Koonduan, Datuk Flovia Ng. Om i Luguan Tinimungan Komulakan, Kong Soon Choi.

Ka diolo’, mitingan pinotomod kumoiso’ pohoroon id timpu toruhai.


Warga Labuan bersyukur beli beras import pada harga Rahmah

Simsudin (dua dari kiri) bersama warga Labuan semasa meninjau Program Jualan Rahmah

LABUAN: Warga Labuan yang ditemui menzahirkan rasa syukur kerana berpeluang membeli beras import dengan harga yang lebih rendah dalam Program Jualan Rahmah.

Menurut Selmah Jumaan, 53 mengucapkan terima kasih kepada pihak peniaga yang menyertai program itu kerana memberi peluang kepada warga Labuan mendapatkan pelbagai barangan keperluan terutama beras pada harga yang lebih rendah.

“Terima kasih kepada pihak yang menyertai Program Jualan Rahmah kerana kami dapat menjimatkan perbelanjaan lebih-lebih lagi saya sebagai peniaga kecil yang menghadapi pelbagai cabaran seperti peningkatan kos bahan mentah seperti beras.

“Harga barangan pada Jualan Rahmah memang memuaskan dan membantu mengurangkan kos sara hidup rakyat Labuan,”tambahnya semasa ditemui media pada program itu di salah satu pasaraya di sini semalam.

Bagi Awang Damit Putih, 72 berharap warga Labuan tidak melepaskan peluang untuk membeli barangan keperluan semasa Program Jualan Rahmah berlangsung.

“Saya menyeru orang-orang Labuan untuk membeli pelbagai barangan keperluan seperti beras, telur ayam dan gula di pasaraya-pasaraya yang menyertai program ini.

“Saya harap program ini dapat diteruskan dengan lebih kerap bagi membantu masyarakat khasnya bagi yang kurang berkemampuan,”katanya.

Nur Syafiraa Abu 22 turut mengucapkan terima kasih kepada pihak kerajaan yang mengambil inisiatif menyenaraikan beras import sebagai salah satu barangan yang dijual dalam Program Jualan Rahmah.

“Saya ucapkan terima kasih kepada Kerajaan Madani kerana menganjurkan Jualan Rahmah lebih – lebih lagi ketika kenaikan harga beras import dan ini membantu mengurangkan perbelanjaan isi rumah kami.

“Saya harap lebih banyak peniaga yang akan menyertai program ini untuk membantu meringankan beban rakyat di pulau ini,”katanya lagi.

Sementara itu, Timbalan Pengerusi Perbadanan Labuan, Simsudin Sidek yang membuat tinjauan pada program itu turut menarik nafas lega dengan penjualan beras import pada harga yang lebih rendah.

“Alhamdulillah kita dapat melihat rakyat berpeluang membeli beras import dengan harga RM 14.50 berbanding sekitar RM 22.00 bagi beras 5 kilogram dan RM 29.00 untuk beras 10 kilogram berbanding harga biasa iaitu sekitar RM 36.00.

“Saya percaya pihak Kementerian Perdagangan Dalam Negeri dan Kos Sara Hidup akan terus mengadakan Program Jualan Rahmah khasnya pada awal dan hujung bulan berdasarkan keperluan semasa,”jelasnya.


GRS mampu cipta kejutan di Lamag PRN akan datang – Masiung

Masiung (dua dari kanan) dan Abu Bakar menunjukkan sijil pendaftaran Gagasan Rakyat Bahagian Lamag sambil diperhatikan oleh Juhari (kiri) dan Timbalan Ketua Bahagian Gagasan Rakyat Lamag, Johaiinizam Haji Johari.

KINABATANGAN: Naib Presiden Parti Gagasan Rakyat Sabah (Gagasan Rakyat), Datuk Masiung Banah yakin Gabungan Rakyat Sabah (GRS) mampu mencipta kejutan dengan memenangi kerusi Dewan Undangan Negeri Negeri (DUN) Lamag dalam Pilihanraya Negeri (PRN) akan datang.

Beliau menyifatkan kemunculan parti tempatan itu merupakan jajaran baharu untuk warga Lamag bangkit mengambil pendekatan drastik menerusi Gagasan Rakyat.

Beliau berucap merasmikan Mesyuarat Agung Tahunan Gagasan Rakyat Bahagian Lamag yang diketuai oleh Abu Bakar Gapar di Dewan Sri Lamag, di sini, kelmarin.

Masiung berkata, tahun 2023 menyaksikan kebangkitan ketara ledakan politik Sabah bersandarkan sambutan luar biasa rakyat kepada parti tempatan itu yang dipimpin oleh Ketua Menteri, Datuk Seri Hajiji Haji Noor.

“Berdasarkan sambutan positif menerusi perhimpunan pada hari ini, saya percaya akan ada perubahan baharu menyusul di kawasan Lamag menjelang PRN akan datang,” katanya.

Beliau turut menasihati kepimpinan Gagasan Rakyat Lamag agar tidak bergerak secara bersendirian melainkan mewujudkan muafakat bersama parti-parti komponen GRS di kawasan itu.

Ketua Bahagian Gagasan Rakyat Sukau, Datuk Juhari Janan turut hadir sebagai pemerhati pada mesyuarat agung tersebut.


Leher jinjang ‘Barbie Botox’ jadi kegilaan di TikTok

Isabelle Lux menunjukkan perbezaan pada lehernya selepas mendapatkan suntikan Barbie Botox.

TALLAHASSEE: Suntikan kosmetik ‘Barbie Botox’ kini dilaporkan semakin hangat diperkatakan warga net selepas trend terbaharu rawatan kosmetik itu tular di laman sosial TikTok baru-baru ini.

Trend itu melibatkan prosedur suntikan ke dalam otot trapezius untuk mendapatkan leher jinjang dan langsing seakan karakter Barbie.

Menurut Utusan Malaysia, suntikan itu tular selepas didedahkan oleh seorang pempengaruh, Isabelle Lux, 32, yang menjalani prosedur tersebut lebih sebulan lalu untuk kelihatan cantik di hari perkahwinannya.

Video #Barbie Botox yang memperincikan rawatan tersebut kini dilaporkan menerima lebih tujuh juta tontonan di TikTok dengan spa dan klinik kecantikan turut mempromosikan suntikan tersebut kepada pelanggan di media sosial.

Prosedur tersebut asalnya direka sebagai cara untuk melegakan otot yang terlalu banyak bekerja hingga menyebabkan ketegangan leher yang menyakitkan dan juga migrain.

Lux berkata, kos rawatan itu mencecah AS$1,200 (RM5,569) namun memberi amaran prosedur berkenaan menyebabkan dia terpaksa berhadapan dengan kesakitan serta kekakuan di bahunya, malah kesan visual yang diperoleh tidak berlaku dalam sekelip mata.

“Apabila neurotoksin disuntik ke dalam setiap otot trapezius di bahagian bawah leher, ia memotong sambungan ke saraf dan melumpuhkan otot buat sementara waktu. Lama-kelamaan leher dan bahu menjadi langsing seakan anak patung.

“Tetapi anda perlu merujuk pakar bedah atau doktor perubatan. Jika anda tidak mendapatkan suntikan di tempat yang betul, saya mengatakan secara jujur ia tidak berbaloi,” tegasnya.


Dituduh kebaratan, Kasih Iris Leona enggan peduli komen jahat netizen

KUALA LUMPUR: Pempengaruh media sosial, Kasih Iris Leona tidak terkesan meskipun sering dihujani kecaman gara-gara gaya hidup dan cara pemaikaiannya yang kebaratan.

Menurut Utusan Malaysia, anak kepada pelakon Azhar Sulaiman ini berkata, komen-komen negatif di media sosial tidak perlu dilayan kerana tindakan itu hanya akan membawa kepada kemudaratan.

“Netizen berhak berkata apa yang mereka mahukan. Saya tidak kisah, sebab saya tidak kenal mereka.

“Komen negatif netizen tidak relevan untuk saya. Sebab itu saya tidak membaca, apatah lagi membalas di media sosial. Hidup jadi lebih tenang.

“Berdiam lebih baik, jangan sesekali memberi respons kerana ia hanya membuka lebih banyak ruang kepada netizen untuk mengecam,” tegasnya.

Dalam masa yang sama, kata Leona, bapanya sering menasihatkan agar tidak mengambil pusing terhadap komen jahat netizen dan mengingatkan perkara itu sebagai lumrah hidup orang terkenal.

“Bukan baru semalam saya dikecam. Lepas tamat persekolahan lagi saya sudah hadap perkara ini hanya disebabkan saya anak seorang aktor terkenal.

“Saya kurang pasti kenapa saya dikecam. Dulu, apabila tersepit antara kontroversi, saya tampil menyerang balas komen di media sosial.

“Sehinggalah bapa saya sendiri yang nasihatkan, terima secara terbuka komen negatif orang kerana ia sebahagian rencah hidup orang terkenal.

“Kita akan disayangi dan pada masa yang sama, dibenci. Kenapa perlu hiraukan haters sekiranya anda lebih bahagia dengan mereka yang menghargai dan menyayangi anda,” tambahnya.


Twitter hadkan jumlah ciapan boleh dibaca pengguna dalam sehari

Elon Musk

LONDON: Twitter mengehadkan jumlah ciapan yang boleh dibaca oleh pengguna setiap hari dalam usaha mengurangkan tahap manipulasi data dan sistem laman itu.

Sekatan berkenaan diumumkan Pemilik Twitter, Elon Musk Jumaat lalu namun menurut laman web Downdetector yang menjejaki gangguan dalam talian, tindakan itu menyebabkan lebih 7,500 pengguna berdepan masalah menggunakan perkhidmatan media sosial tersebut sejak Sabtu.

Menurut Utusan Malaysia, keadaan itu menyebabkan hashtag #TwitterDown sohor kini di kebanyakan kawasan di seluruh dunia.

hashtag #TwitterDown

Bagaimanapun, lapor Al Jazeera, jumlah pembaca yang terkesan disifatkan masih agak kecil berbanding lebih 200 juta pengguna Twitter di seluruh dunia.

Al Jazeera

Musk pada mulanya berkata, akaun yang disahkan akan dihadkan kepada 6,000 siaran sehari, manakala pengguna yang tidak disahkan akan dihadkan kepada 600 siaran sehari.

Akaun baharu yang belum disahkan pula dihadkan kepada hanya 300 siaran sehari.

Musk kemudian meningkatkan had bacaan sementara kepada 10,000 siaran sehari untuk pengguna yang disahkan manakala 1,000 siaran sehari dibenarkan kepada akaun yang tidak disahkan dan 500 siaran sehari pula bagi pengguna baharu yang belum disahkan.

Dalam ciapannya, Musk menyifatkan sekatan baharu itu sebagai langkah sementara yang terpaksa diambil kerana pihaknya mendapati banyak data dirompak sehingga menjejaskan perkhidmatan untuk pengguna biasa.

Musk yang membeli Twitter pada harga AS$44 bilion (RM205.5 bilion) tahun lalu sebelum ini turut menyatakan rasa tidak senang dengan firma kecerdasan buatan seperti OpenAI yang memiliki aplikasi ChatGPT kerana menggunakan data daripada Twitter untuk melatih model bahasa bagi kecerdasan buatan (AI) mereka.


Lelaki Mesir pecah rekod berenang dengan tangan bergari

Shehab Allam gembira selepas berjaya memecahkan Rekod Dunia Guiness acara berenang dengan tangan bergari di Teluk Arab.

KAHERAH: Seorang perenang Mesir berjaya menguji kemahirannya dan memecahkan Rekod Dunia Guinness apabila mampu berenang sejauh lebih 11.65 kilometer (km) dengan tangan yang bergari.

Shehab Allam merangkul gelaran Rekod Dunia Guinness untuk acara berenang dengan tangan bergari paling jauh apabila dia berjaya menyempurnakan renangan tersebut di perairan terbuka di Teluk Arab.

Shehab memecahkan rekod sebelumnya sejauh 8.6 km yang dicatatkan oleh perenang Amerika Syarikat (AS), Benjamin Katzman pada tahun 2021.

Menurut Utusan Malaysia, UPI melaporkan, lelaki berusia 31 tahun itu mengambil masa kira-kira enam jam untuk memecahkan rekod dicipta Benjamin.

“Semasa latihan, ramai yang memandang pelik apabila melihat saya berenang dengan tangan bergari.

“Untuk mengelak daripada terus menarik perhatian ramai, saya memilih berenang di kawasan yang lebih tenang, biasanya berhampiran garisan had pantai, walaupun masih menerima beberapa pandangan sinis pengunjung sekitar,” katanya.

Menurut Shehab, dia akan berusaha lebih keras untuk memecahkan rekodnya sendiri, kerana  masih menyempurnakan teknik dipanggil tarikan dua lengan dan kuak sisi yang diubah suai.

“Perasaan menjadi antara elit yang memecahkan rekod membuatkan saya merasa seolah menjadi adiwira, malah mendorong saya untuk mengekalkan kedudukan dalam rekod selama yang mungkin,” tambahnya.


All Blacks harap penyokong tak nyanyi lagu Zombie

Pemain New Zealand bersedia membuktikan reputasi mereka sebagai juara dunia tiga kali apabila berdepan Ireland pada suku akhir Ragbi Piala Dunia di Paris, Sabtu ini.

PARIS: Juara dunia tiga kali, New Zealand mahu mengelak gangguan di dalam dan luar padang apabila menentang gergasi Eropah, Ireland pada suku akhir Ragbi Piala Dunia, Sabtu ini.

Menurut Utusan Malaysia, Lock All Blacks, Brodie Retallick berkata, pemain melihat kekalahan terakhir kepada pasukan No. 1 dunia itu di Wellington pada 2022 sebagai motivasi untuk bangkit di Stade de France hujung minggu ini.

Lock All Blacks

Retallick yang menjulang Piala Dunia bersama All Blacks di England pada 2015 dan menduduki tempat ketiga di Jepun pada 2019 berkata, tumpuan sepenuhnya perlu diberikan dalam pertembungan dengan Ireland.

All Blacks

“Anda berpotensi mendapat tekanan daripada papan mata, dan bahagian lain dalam perlawanan.

“Anda tidak boleh terlalu terganggu dengan perkara itu dan kekalkan momentum sekarang. Saya telah melihat banyak pasukan bangkit daripada permulaan buruk.

“Saya bernasib baik ketika menang pada 2015 dan kemudian tersingkir (separuh akhir empat tahun lalu), untuk merasai keperitan tidak berada di final.

final.

“Jadi rancangan kami adalah jelas untuk tidak lagi merasai kesakitan itu lagi pada hujung minggu ini,” kata Retallick.

Bagaimanapun kata Retallick, Ireland bukan sahaja berada dalam prestasi terbaik mereka, malah menerima banyak sokongan sepanjang kejohanan itu.

“Jika kami melakukan tugas dengan betul, ia akan membuatkan penyokong mereka ‘terkeluar daripada permainan’.

“Namun itulah perkara hebat tentang sukan ini, bagaimana penyokong mampu memberi impak kepada pasukan.

“Saya pernah dengar mereka nyanyi lagu The Cranberries (Zombie), ia lagu yang bagus tapi saya harap mereka tidak menyanyikannya Sabtu nanti,” katanya.

The Cranberries

Zombie


Berpelukan di kelab malam, BCL undang kecaman

PETALING JAYA: Aksi penyanyi Indonesia, Bunga Citra Lestari yang didakwa berpelukan dan saling berlaga pipi dengan lelaki dipercayai teman lelakinya, Tiko Aryawardhana di sebuah kelab malam mengundang kecaman warganet.

Menerusi beberapa keping foto yang tular di media sosial, Bunga atau senang disapa, BCL kelihatan sedang bergembira dan menghabiskan masa bersama lelaki tersebut.

Menurut Utusan Malaysia, kelakuan mereka mengundang rasa kurang senang warganet kerana aksi balu Allahyarham Ashraf Sinclair itu dianggap tidak sopan terutama sebagai contoh kepada anak lelakinya, Noah.

Selain gambar yang dimuat naik BCL sendiri, warganet turut mengangkap layar beberapa hantaran daripada rakan pelakon My Stupid Boss itu yang berada bersamanya.

Sebelum ini, BCL dikatakan sudah berani mempamerkan kemesraan dengan Tiko yang merupakan rakan pengajiannya termasuk ketika sambutan ulang tahun ke 40-nya.

Malah, BCL dan Tiko juga dilihat meraikan lebaran tahun ini bersama keluarga dan sahabat-sahabat terdekatnya.

Melihatkan kemesraan itu, rata-rata netizen mula mencipta spekulasi sendiri yang beranggapan BCL sudah membuka hatinya untuk cinta baharu selepas pemergian suaminya dua tahun lalu.


Guru celup tangan pelajar bermasalah dalam air panas

Keadaan tangan seorang pelajar selepas gurunya mencelup tangannya ke dalam air panas dalam satu kejadian di Flores Timur, Nusa Tenggara Timur.

FLORES TIMUR: Seorang guru mengaku salah kerana menghukum seorang pelajarnya dengan mencelupkan tangannya ke dalam air panas.

Kejadian itu berlaku di sebuah sekolah asrama di Larantuka, Flores Timur, Nusa Tenggara Timur.

Menurut Utusan Malaysia, guru tersebut yang dikenali sebagai NO berkata, hukuman itu pada mulanya bertujuan ‘membimbing’ pelajar itu yang didakwa mempunyai masalah disiplin.

Hal ini kerana, ramai ibu bapa pelajar membuat aduan mengenai pelajar berkenaan yang sering mengganggu rakan-rakannya di asrama.

“Pada mulanya, saya memanggil pelajar itu untuk bertanyakan tentang aduan ibu bapa pelajar lain yang memaklumkan almari anak mereka dibongkar sehingga menyebabkan beberapa barangan hilang.

“Pelajar itu tidak mengakui apa-apa dan untuk menguji jika dia bercakap benar atau tidak, saya ugut dia untuk celupkan tangan ke dalam air panas.

“Saya cuba berikan hukuman lain, namun masih ramai pelajar tidak mendengar kata dan melakukan kesalahan,” katanya.

Guru itu juga memaklumkan, dia tidak menyangka tangan pelajar tersebut bengkak dan melecur selepas dicelup ke dalam air panas.

“Saya memohon maaf berhubung insiden yang berlaku. Saya akui tindakan saya dalam mendisiplinkan pelajar sangat keterlaluan.

“Saya sedar, cara itu masih tidak menjadikan pelajar saya seorang yang baik, malah mungkin lagi memberontak dan menjadi pendendam.

“Saya juga bersedia menerima tindakan undang-undang,” ujarnya.

Terdahulu, ibu bapa pelajar tersebut membuat laporan polis selepas tangan anak mereka cedera akibat dicelup dalam air panas oleh suspek.


100 jemaah hadiri Program JIWA

Supian (kiri) bersama sidang jemaah mengamati isi kuliah yang disampaikan.

KOTA KINABALU: Program Jalinan Insan Wahana Aspirasi (JIWA) Daerah Kota Kinabalu berjaya menarik kehadiran lebih 100 jemaah.

Program anjuran Pejabat Penerangan Daerah Kota Kinabalu itu diadakan di Surau Al Muhajirin, Kuarters Kerajaan Persekutuan KM 5 dan dihadiri jemaah qariah dari kawasan berhampiran kuarters berkenaan.

Usai solat Maghrib, wakil dari Pusat Tahfiz Al-Istiqamah, Mohd Salehuddin Akhbar menyampaikan kuliah maghrib bertajuk, “Ihya Ramadan”. Turut hadir di majlis tersebut, Timbalan Pengarah Penerangan Sabah, Supian Musa.


昆達山甘榜土崩 12戶家庭受促撤離

(蘭瑙三日訊）昆達山甘榜Lembah Permai日前發生土崩事件，受影響的12個當地家庭受促搬遷到更安全的地方。

副首長兼昆達山州議員拿督佐津表示：「如果情況還是不安全，他們受促盡快搬到更安全的地方。」

昆達山地處高地，極易發生土崩事件，並時常經歷地面運動。

日前，該甘榜發生了土崩事件，其中12戶家庭情況較為嚴重。與此同時，其他居民受促保持警惕。

也是沙巴地政及房屋部長的拿督佐津，建議所有居民隨時與當局合作。

他還感謝蘭瑙縣議會官員兼災委會主席朱曼主持的所有機構的合作和所執行的任務。

同時，朱曼說，由於發生大雨，一個斜坡上的土壤被雨水衝擊形成泥石流。

他解釋說，這一層不斷經歷土壤運動，將岩石碎片和土壤堆積然後形成土崩事件。

因此，他說，根據與災委會的綜合監測，建議受影響地區的居民隨時做好準備，並在必要時撤離。

他補充說，正在努力為受影響的村民尋找新的安置地點。

此外，村長必須每5小時向災委會匯報最新的消息。

朱曼也感謝民防部隊和消拯局的配合，也希望該甘榜的受影響居民可以順利搬離。


Bas persiaran bawa pelancong kemalangan

Keadaan bas persiaran yang terlibat dalam kemalangan di Kilometer 375.4, LPT2 selepas Hentian Rawat dan Rehat Bukit Besi, Dungun, Terengganu.

DUNGUN: Hasrat sekumpulan 30 pelancong dari Tampin, Negeri Sembilan bercuti ke Pulau Redang, Setiu bertukar tragedi apabila bas persiaran yang dinaiki mereka terlibat dalam kemalangan di Kilometer 375.4, Lebuhraya Pantai Timur 2 (LPT2) selepas Hentian Rawat dan Rehat Bukit Besi, dekat sini, pagi kelmarin.

Menurut Utusan Malaysia, Ketua Polis Daerah Dungun, Superintenden Baharudin Abdullah berkata, kemalangan melibatkan bas yang dinaiki 32 individu termasuk seorang pemandu bas dan pemandu pelancong itu berlaku kira-kira pukul 5.20 pagi.

“Setakat ini, seorang wanita, iaitu Tan Poh Hwa, 42, maut di lokasi kejadian manakala tiga penumpang dan pemandu bas  berusia 26 tahun cedera parah menakala enam lagi penumpang cedera ringan.

“Kejadian dipercayai berlaku apabila bas yang datang dari arah Kuantan menghala ke Kuala Terengganu itu tiba-tiba hilang kawalan dan terbabas merempuh besi pembahagi jalan.

“Bas tersebut kemudiannya terbalik di laluan bertentangan menyebabkan ada mangsa yang tersepit,” katanya kepada Utusan Malaysia di sini, pagi kelmarin.

Baharudin berkata, mangsa yang tersepit telah dikeluarkan anggota Bomba dan Penyelamat dari Bandar Al Muktafi Billah Shah dan Kuala Berang.

“Mangsa yang cedera yang mana mangsa yang cedera dibawa ke Hospital Hulu Terengganu dan Hospital Dungun untuk menerima rawatan manakala mayat mangsa telah dibawa ke Unit Forensik Hospital Dungun untuk tindakan lanjut,” katanya.

Katanya, kes disiasat di bawah Seksyen 41 (1) Akta Pengangkutan Jalan 1987.

Bas persiaran bawa pelancong bercuti di Pulau Redang kemalangan


759 lesen perniagaan baharu dikeluarkan di Kota Belud dalam lima bulan tahun ini

Ruddy Awah (tengah) bersalaman dengan Timbalan Ketua Menteri Datuk Seri Dr. Joachim Gunsalam.

KOTA KINABALU: Pejabat Daerah Kota Belud telah mengeluarkan sebanyak 759 buah lesen perniagaan baharu dalam tempoh lima bulan tahun ini, kata Pembantu Menteri Pembangunan Luar Bandar, Dato’ Sri Ruddy Awah.

Katanya, Pejabat Daerah Kota Belud telah menerima sebanyak 1,259 permohonan lesen baharu daripada 24 Februari 2023 hingga 31 Julai 2023.

Ini berdasarkan maklumat berkenaan bilangan permohonan lesen secara dalam talian yang diterima oleh Pejabat Daerah Kota Belud, kata

Ruddy ketika menjawab pertanyaan Datuk Ewon Benedick (Kadamaian) pada sidang Dewan Undangan Negeri (DUN) Sabah di sini hari ini.

Ewon bertanya kepada Menteri Pembangunan Luar Bandar berapakah jumlah permohonan lessen perniagaan dan bilangan lesen perniagaan yang telah dikeluarkan di daerah Kota Belud, dan berapakah tempoh masa (hari) memproses pemohonan secara dalam talian bagi lesen perniagaan tersebut.

Ruddy berkata, sekiranya dokumen lengkap dan dimuat naik dengan sempurna, pihak Pejabat Daerah Kota Belud mengambil tempoh masa satu hari bagi memproses permohonan lesen dalam talian tersebut.


Wanita cedera terkena peluru sesat di kemaluan

Imbasan CT menunjukkan peluru tersebut tersekat di bahagian kemaluan wanita itu.

MOGADISHU: Seorang wanita di Somalia terpaksa menjalani pembedahan kecemasan untuk mengeluarkan peluru sesat yang tersekat di bahagian kemaluannya.

Menurut Utusan Malaysia, Daily Mail melaporkan, wanita berusia 24 tahun itu dikejarkan ke hospital selepas sebutir peluru bersaiz dua sentimeter (cm) secara tiba-tiba menembusi siling rumah semasa dia sedang berehat di ruang tamu.

Daily Mail

Wanita yang identitinya disembunyikan terpaksa menahan kesakitan selama sejam sebelum menerima rawatan.

Imbasan tomografi berkomputer (CT Scan) menunjukkan peluru itu `menghinggap’ di bahagian kemaluan selepas terkena tembakan itu.

Beberapa gambar menampilkan kecederaan ngeri dialami wanita itu disiarkan dalam International Journal of Surgery Case Reports.

Malah, pasukan doktor menganggap kes terbabit adalah yang pertama seumpamanya.

“Setakat pengetahuan kami, kes ini adalah unik kerana peluru itu tersekat di bahagian kemaluan wanita itu,” jelas doktor itu.

Wanita itu menerima rawatan di Hospital Erdogan di Mogadishu dan tarikh kejadian tidak didedahkan oleh doktor dalam laporan kes.

Setibanya di hospital, wanita itu memberitahu pakar obstetrik dan ginekologi bahawa ketika kejadian dia sedang duduk berehat di ruang tamu.

Wanita itu dibenarkan pulang sehari selepas selamat menjalani pembedahan.


靠近東協東部增長區 沙東海岸可成經濟樞紐

(亞庇廿二日訊）沙巴首長拿督斯里哈芝芝表示，沙巴政府已將沙巴東海岸確定為新的經濟成長中心，因為它靠近其他東協東部增長區（EAGA）。

「沙棕油綜合工業區有限公司等機構，已將其工業園和海港設定在拿篤，也就是東合東部經濟成長區物流樞紐。」

他是昨晚在沙巴國際博覽會的歡迎晚宴和沙巴國際博覽會正式開幕式上表示：「我們還計劃建立一所海事學院，以支持EAGA的海事經濟，並建立一個海上交通樞紐，以增強EAGA之間的連結性。」

首長的講稿由財長拿督斯里馬希迪代讀。

哈芝芝重申，作為汶萊-印尼-馬來西亞-菲律賓東協東部增長區（BIMP-EAGA）的一部分，沙巴處於戰略位置。

「隨著BIMP-EAGA明年慶祝成立30週年，我們應該考慮它的潛力。」

「在很多領域都可各國可跨界合作，如運輸、能源、貿易及投資、資訊工藝、農漁業、旅遊、環境、社會文化和教育等。」

「除了汶萊，其他的經濟成長區成員都遠離他們國家的首府，如雅加達和馬尼拉，所以沙巴是貿易和投資的理想門檻。」

首長表示，印尼在東加里曼丹建立新首都努桑塔拉，將增強沙巴的優勢。

「投資者湧入婆羅洲將促進經濟成長。沙巴政府相信，國內外投資者可以探索這個擁有超過7000萬人口且不斷增長的市場。」

同時，哈芝芝表示，沙巴有信心獲得更多高影響力的投資，並進一步超越今年上半年批准的90億令吉投資。

「去年，沙巴的貿易額達到創紀錄的1,181億令吉，而2021年為872億令吉。我們當然希望看到更多投資者來到沙巴創造更多惠及所有人的企業。」

哈芝芝保證，根據沙巴進步繁榮大藍圖，沙巴對成長的承諾是完整的，並將繼續推動基於農業、工業和旅遊業以及旅遊業三大增長支柱的發展議程。


Dasar rangka akta ekonomi gig dijangka dua minggu lagi

BUTTERWORTH: Kementerian Sumber Manusia (KSM) dijangka memperoleh dasar bagi merangka akta berkaitan industri ekonomi gig dalam tempoh dua minggu.

Menterinya, V. Sivakumar berkata, sehingga kini masih belum ada sebarang akta mahupun undang-undang yang digariskan untuk memberi perlindungan kepada pekerja ekonomi gig meliputi perkhidmatan penghantaran makanan p-hailing dan e-hailing.

“Oleh yang demikian, KSM sedang merangka dasar dan polisi untuk melihat bagaimana kerajaan boleh membantu supaya pekerja gig tidak didiskriminasi majikan.

“Dasar sedang dirangka dan mungkin dalam seminggu dua lagi, garis panduan itu akan saya terima.

“Jika diikutkan, memang kita sudah bincang garis panduan untuk pekerja ekonomi gig secara kasar dan ia akan diteliti secara terperinci sebelum kita buat keputusan berikutnya,”katanya.

Beliau berkata demikian ketika diminta mengulas berhubung saranan Timbalan Perdana Menteri, Datuk Seri Dr. Ahmad Zahid Hamidi yang meminta KSM merangka akta khas bagi membela nasib pekerja industri ekonomi gig.

Terdahulu, Sivakumar ditemui pada Majlis Penutup Karnival Kerjaya MYFutureJobs dan Skim Keselamatan Sosial Suri Rumah Peringkat Pulau Pinang di Butterworth Arena, di sini hari ini.

Mengulas lanjut, Sivakumar berkata, pihaknya tidak boleh sewenang-wenangnya membuat satu akta yang mana ia tidak menjadi minat kepada majikan dan pekerja itu sendiri.

“Ia bukan kerja mudah dan akan ambil masa yang lama kerana jika kita dengar pandangan mereka, tidak semua bersetuju sektor itu dikawal oleh mana-mana pihak.

“Disebabkan itu buat masa sekarang, kita rangka dasar dahulu, kemudian kita akan kaji secara lebih teliti dan terperinci sama ada nak buat undang-undang ini atau tidak,” katanya.


36 pengunjung termasuk warga emas, OKU terperangkap di Menara Taming Sari

Mangsa terperangkap lebih setengah jam dalam pelantar menara tinjau di Menara Taming Sari, Melaka pada ketinggian 60 meter, kira-kira pukul 5.30 petang kelmarin. – Gambar hiasan

MELAKA: Seramai 36 pengunjung Menara Taming Sari di sini berdepan detik cemas apabila terperangkap lebih setengah jam dalam pelantar menara tinjau pada ketinggian 60 meter, kira-kira pukul 5.30 petang kelmarin.

Bagaimanapun, kesemua mangsa yang terdiri daripada 26 dewasa, lapan kanak-kanak, seorang warga emas dan seorang orang kurang upaya (OKU) berjaya turun dengan selamat.

Menurut Utusan Malaysia, Ketua Pegawai Eksekutif Menara Taming Sari Berhad, Azlan Abidin mengesahkan insiden berkenaan dan memaklumkan, mangsa berjaya diselamatkan dengan bantuan Jabatan Bomba dan Penyelamat Malaysia (JBPM) tanpa sebarang kecederaan.

Beliau berkata, pihaknya sedang menunggu laporan teknikal penuh berhubung kejadian itu.

“Pelantar menara tinjau itu telah tersangkut pada ketinggian 60 meter ketika ia sedang turun ke bawah. Orang ramai tidak perlu bimbang, sekiranya pemeriksaan dapati tiada apa-apa yang serius, operasi menara akan berjalan seperti biasa.

“Pasukan penyelenggara telah mengambil langkah penyelamatan awal dengan menggunakan motor sokongan untuk menurunkan pelantar terbabit dan kesemua mereka berjaya dikeluarkan dalam keadaan selamat dengan bantuan pihak bomba,” katanya kepada pemberita.

Dalam pada itu. Komander Operasi dari Balai Bomba dan Penyelamat (BBP) Ayer Keroh, Penguasa Bomba Kanan II Abd. Rahim Ismail berkata, panggilan kecemasan diterima pukul 5.58 petang dan sepasukan tujuh anggota bersama sebuah jentera serta Unit Perkhidmatan Penyelamatan Perawatan Kecemasan (EMRS) dikejarkan ke lokasi.

“Pasukan tiba pada pukul 6.05 petang dan kesemua mangsa berjaya dikeluarkan dalam masa 5 minit. Insiden itu dipercayai berpunca daripada kerosakan sistem menara dan ketika itu kita bimbang mangsa mengalami kekurangan oksigen kerana kejadian dikatakan berlaku sekitar 5.30 petang sebelum ia dilaporkan kepada pasukan penyelamat,” katanya.


Beri kerjasama erat kepada para pemimpin gereja

Abidin (tengah) bersama Rev Fr Ambrose dan lain-lain semasa menyambut upacara tersebut.

RANAU: Umat Kristian di daerah ini diminta agar memberikan kerjasama erat kepada para pemimpin agama seperti Gembala, Pastor dan Paderi di sini supaya penjagaan iman dapat dijalankan dengan lancar dan lebih effektif.

Pembantu Menteri kepada Ketua Menteri, Datuk Abidin Madingkir yang juga ADUN Paginatan berkata, di kalangan pemimpin agama Kristian di daerah, walaupun mereka adalah Bumiputera tempatan, tetapi bukan berasal dari Ranau.

“Justeru, mereka memerlukan kerjasama erat dan solidariti dari kita semua umat Kristian bagi melancarkan lagi pelayanan iman mereka, terutama di kawasan-kawasan kampung yang jauh di daerah ini.

“Ada sebahagian daripada pimpinan gereja kita tidak begitu mengetahui lokasi-lokasi gereja dan rumah ibadat di kawasan ini, dan menjadi peranan kita untuk membantu mereka menyesuaikan diri di sini,” katanya.

Beliau berkata demikian ketika ditemui selepas menghadiri Upcara Sambutan Paska dan Sambutan Rev Fr Ambrose Atang sebagai Paderi Paroki Ranau yang baharu, yang diadakan di Gereja St Peter the Apostle, Paginatan, di sini, Ahad.

Menurut Abidin, umat-umat Kristian Katolik di sini harus bersyukur kerana diberikan Paderi Paroki yang baharu yang berasal dari Kampung Nagapas, Papar untuk melayani di daerah ini.

“Walaupun daripada Gereja Sidang Injil Borneo (SIB), saya masih ingat pengalaman waktu kecil di mana kami belajar di Sekolah Mission yang dipimpin oleh para paderi dari Barat yang memberikan pembelajaran yang baik kepada kami.

“Pada hari ini kita bersyukur kerana ramai di kalangan masyarakat tempatan sendiri yang telah ditahbiskan menjadi para gembala umat-umat di Saabah, khususnya di daerah Ranau.

“Saya menyeru kepada jemaat-jemaat, khususnya di kawasan Paginatan agar memberikan bantuan serta kerjasama yang erat kepada Fr Ambrose dalam pelayanannya di sini,” katanya.

Sementara itu, Abidin turut memberi jaminan bahawa laluan-lauan seperti jalan raya serta jambatan yang rosak di kawasan tersebut akan sentiasa diberikan tumpuan dan usaha untuk dibaiki.

Ini kata beliau, bagi memudahkan perjalanan semua penduduk, termasuk juga para pemimpin-pemimpin gereja di sini yang kerap berkunjung ke kampung-kampung yang jauh.

Dalam masa yang sama, kata beliau, usaha bagi mendirikan sebuah pekan kecil di Paginatan masih lagi diteruskan dan kini ia pada peringkat penelitian oleh agensi pelaksana iaitu Lembaga Perumahan dan Perancang Bandar (LPPB).

Turut hadir ialah Pengerusi Korporasi Kemajuan Perikanan Dan Nelayan (Ko-Nelayan) Sabah, Kong Soon Choi, Pengerusi Majlis Pastoral Paroki (MPP) Ranau, Verus Pinol dan lain-lain.


Pembukaan kampus INSKEN Sarawak, Sabah selari fokus tambahan untuk Malaysia Timur

Ewon (tengah) semasa melawat pameran.

KUCHING: Menteri Pembangunan Usahawan dan Koperasi, Datuk Ewon Benedick berkata, pembukaan kampus baharu Institut Keusahawanan Negara Berhad (INSKEN) di Sarawak selari fokus tambahan untuk Malaysia Timur (Sabah dan Sarawak).

Beliau berkata, Kampus INSKEN Sarawak adalah cawangan kedua, selepas pembukaan Kampus INSKEN di Sabah pada Mei lepas dan ibu pejabat di Cyberjaya Selangor.

“Sebelum tertubuhnya Kampus INSKEN Sarawak sememangnya INSKEN telah pun mengadakan pelbagai latihan dan program keusahawanan di Sarawak melibatkan 63 program dan sehingga kini jumlah keseluruhan peserta daripada Sarawak seramai 2784 orang dari tahun 2020 hingga tahun ini.

“Manakala pada tahun ini, kita telah mengadakan 27 program di Sarawak setakat ini yang telah memberi manfaat kepada 865 orang dan INSKEN akan terus menganjurkan latihan ataupun program bimbingan keusahawanan tahun ini.

“Saya berharap dengan adanya kampus baharu ini, usahawan di Sarawak boleh mengambil bahagian daripada program-program yang disediakan,” katanya pada sidang media selepas merasmikan Kampus INSKEN di Sarawak Plaza Shopping Complex, di sini, hari ini.

Ewon berkata, pembukaan Kampus INSKEN di Sarawak juga bertepatan dengan usaha kementerian untuk memperkasa lebih ramai usahawan di negeri ini.

“Saya berharap dengan adanya cawangan ini lebih ramai usahawan dan bakal usahawan di Sarawak merebut peluang mengikuti program latihan dan bimbingan yang disediakan oleh INSKEN,” katanya.

Kampus INSKEN Sarawak dilengkapi bilik latihan yang boleh memuatkan 30 peserta dalam satu masa. Fasiliti lengkap yang disediakan memainkan peranan penting dalam mewujudkan persekitaran yang kondusif untuk pembelajaran dan pembangunan usahawan selain kos efektif untuk menjalankan program latihan dan bimbingan.

Terdahulu, ketika berucap pada majlis itu Ewon berkata, kelebihan Kampus INSKEN di Sarawak adalah lokasi strategik di bandar memudahkan aksesibiliti kepada semua usahawan dan peserta program daripada kawasan sekitar.

“Ia juga memudahkan kerjasama bersama pihak berkepentingan tempatan, seperti agensi dan badan kerajaan.

“INSKEN sememangnya dikenali sebagai agensi yang progesif dalam memperkasa usahawan di Malaysia. Keputusan bijak untuk membuka cawangan seterusnya di Sarawak bertepatan dalam memajukan ekosistem keusahawanan di Malaysia Timur (Sabah dan Sarawak).

“Ini membuktikan faktor lokasi bukanlah menjadi penghalang untuk usahawan di Sarawak mengembangkan perniagaan ke tahap yang lebih tinggi,” katanya.

Katanya lagi, Kementerian dan agensi sentiasa peka dengan keperluan usahawan termasuk pandangan yang diberikan pada sesi dialog bersama pemain industri Sabah dan Sarawak yang dijalankan baru-baru ini.

“Antara cadangan yang diberikan adalah supaya lebih banyak latihan keusahawanan bukan sahaja untuk koperasi tetapi usahawan kecil termasuk mikro dan informal dianjurkan di Sabah dan Sarawak.

“Hasilnya kini INSKEN sudah mula bertapak di kedua-dua negeri ini bagi terus membantu usahawan di sini,” katanya.

INSKEN menyediakan pelbagai program latihan dan bimbingan untuk usahawan, antaranya Program INSKEN Bumiputera Business Coaching (IBBC), INSKEN Start-Up Coaching, Program Bimbingan Pembangunan Produk dan Program Bimbingan Keuntungan Menu.

Ewon berkata, setakat September

2023, INSKEN telah menjalankan sebanyak 27 program latihan dan bimbingan di Sarawak dan seramai 865 peserta daripada Sarawak telah mendapat manfaat program.

“Dalam masa yang sama, INSKEN juga aktif menjalankan enam klinik usahawan di Sarawak seperti di Miri, Lundu, Kapit, Betong, Sarikei dan Sibu. Sejumlah 225 peserta menerima konsultasi percuma dalam sesi klinik usahawan yang dialankan,” katanya.


Kabinet Negeri akan putuskan cadangan LPPB hadkan tempoh penyewaan rumah PPR

Hajiji mesra bersama peserta persidangan Majlis Perundingan Pelajar Sabah (MPPS) pada majlis penutupan persidangan itu di Ming Garden Hotel, Kota Kinabalu kelmarin.

KOTA KINABALU: Kabinet Negeri akan membuat keputusan minggu depan berhubung cadangan Lembaga Pembangunan Perumahan dan Bandar (LPPB) meminta penyewa rumah Program Perumahan Rakyat (PPR) lebih 10 tahun mengosongkan rumah mereka.

Ketua Menteri, Datuk Seri Hajiji Haji Noor berkata, isu dan cadangan itu akan dibawa ke Mesyuarat Kabinet Negeri untuk dibincang dengan teliti agar satu keputusan dapat diambil berhubung isu yang berbangkit.

“Kita akan membawa isu ini ke Mesyuarat Kabinet Negeri minggu depan. Jadi kita akan buat keputusan. Walaupun ada teguran daripada pihak Jabatan Audit berhubung perkara ini, bagi saya kita berpendirian bahawa kita tidak boleh berbuat demikian (meminta penyewa lebih 10 tahun mengosongkan rumah).

“Ini kerana mereka yang tinggal di rumah sewa PPR adalah mereka yang masih memerlukan tempat tinggal dan sebagainya.

“Kita tunggu keputusan Kabinet Negeri minggu depan tetapi secara prinsipnya kita akan pastikan nasib mereka terbela”, katanya kepada media selepas merasmikan penutupan Persidangan Majlis Perundingan Pelajar Sabah (MPPS) di Ming Garden Hotel, di sini, kelmarin.

Hajiji menyampaikan sijil penghargaan kepada wakil peserta Persidangan Majlis Perundingan Pelajar Sabah (MPPS) pada majlis penutupannya di Ming Garden Hotel, Kota Kinabalu, kelmarin.

Hadir sama Menteri di Jabatan Perdana Menteri (Hal Ehwal Sabah, Sarawak dan Tugas-Tugas Khas), Datuk Armizan Mohd. Ali, Menteri Sains, Teknologi dan Inovasi, Datuk Dr. Haji Mohd. Arifin Haji Mohd. Arif dan Setiausaha Kerajaan Negeri, Datuk Seri Sr. Haji Safar Untong.

Hajiji mengulas notis yang dikeluarkan kepada penyewa yang sudah tinggal lebih 10 tahun di PPR untuk mengosongkan kediaman berikutan teguran Jabatan Audit Negara berhubung ketidakpatuhan had tempoh menyewa yang ditetapkan.

Notis terbabit dikeluarkan LPPB untuk penyewa melebihi 10 tahun di beberapa PPR di kawasan Bandaraya Kota Kinabalu.

Sementara itu, beliau berkata kerajaan negeri bersetuju mewujudkan Rumah Transit Sabah Maju Jaya (SMJ) untuk golongan pelajar yang mencari kerja selepas tamat pengajian.

Katanya, cadangan itu akan dipanjangkan kepada Kementerian Kerajaan Tempatan dan Perumahan supaya dapat diwujudkan di PPR yang sedang dalam pembinaan ketika ini.

“Kita banyak lagi PPR yang belum siap seperti di Inanam. Jadi sebagai permulaan, kita maklumkan kementerian supaya menyediakan 50 unit contohnya daripada 1,000 unit dikhaskan untuk rumah transit ini dengan bayaran minimum,” katanya.

Penyediaan rumah transit itu adalah antara cadangan yang dikemukakan peserta MPPS pada persidangan mereka kali ini, bertujuan meringankan beban graduan yang mencari kerja mendapatkan rumah dengan kadar sewa yang rendah.

Terdahulu, Hajiji menekankan mengenai komitmen Kerajaan Negeri membangunkan modal insan sebagai antara perkara utama yang digariskan dalam pelan pembangunan Hala Tuju SMJ.

Katanya, pelbagai insentif diwujudkan bagi membantu dalam pembangunan sektor berkenaan termasuk bantuan tunai kepada pelajar kurang berkemampuan apabila melanjutkan pelajaran dengan peruntukan yang besar setiap tahun.

Beliau turut menyifatkan, program bersama pemimpin pelajar universiti dari Sabah sempena persidangan MPPS malam tadi sebagai sebahagian daripada inisiatif pembangunan modal insan dalam hala tuju SMJ.

Hajiji bersalam dengan peserta persidangan Majlis Perundingan Pelajar Sabah (MPPS) pada majlis penutupan persidangan itu di Ming Garden Hotel, Kota Kinabalu kelmarin.

“Kita tidak boleh lari dalam modal insan ini kerana anak-anak kita inilah jadi pewaris kita pada masa akan datang. Kerana itulah tumpuan kerajaan kita membangunkan modal insan.

“Program ini adalah cara kita mengembangkan minda pelajar universiti Sabah dan ini kali kedua diadakan. Sepanjang bersidang tiga hari di sini, banyak usul dikemukakan.

“Saya lihat dan ambil perhatian serta tindakan mana-mana usul yang kita fikir perlu diutamakan kerana suara anak muda amat penting bagi Sabah. Kita bukan saja dengar suara dan pandangan badan bukan kerajaan (NGO) dan pertubuhan lain tapi suara golongan muda ini juga kita dengar dan beri keutamaan,” katanya.

Katanya, Kerajaan perlu membantu golongan anak muda bagi memastikan mereka mempunyai kepakaran dan kemahiran yang diperlukan di Sabah melalui pengajian yang diikuti di universiti.


Suami isteri maut, anak cedera kereta bertembung bas ekspres

Keadaan kereta Perodua Myvi dipandu Che Ku Yusoff Ali Che Ku Embong yang remuk selepas bertembung dengan bas ekspres di Kampung Sungai Ikan, Kuala Nerus, Terengganu, kelmarin.

KUALA NERUS: Sepasang suami isteri maut manakala anak perempuan mereka cedera selepas kereta dinaiki keluarga itu bertembung dengan sebuah bas ekspres di Kampung Sungai Ikan, di sini, kelmarin.

Mangsa yang maut adalah pemandu kereta jenis Perodua Myvi,  Che Ku Yusoff Ali Che Ku Embong, 52, dan isterinya, Siti Faridaf Ahmad, 46, dari Felda Belara, di sini.

Menurut Timbalan Ketua Polis Daerah Kuala Terengganu, Superintenden Wan Mohd. Zaki Wan Ismail, pemandu serta tujuh penumpang bas turut tercedera dan dirawat di Hospital Sultanah Nur Zahirah (HSNZ), Kuala Terengganu dan Hospital Setiu dekat sini.

Beliau berkata, kejadian kira-kira pukul 12.55 tengah hari itu berlaku ketika bas ekspres tersebut dengan 30 penumpang termasuk pemandu dan kelindan menuju Kuantan, Pahang dari arah Kota Bharu, Kelantan

“Sebaik tiba di Kilometer 21 Jalan Kuala Terengganu-Kota Bharu dekat Sungai Ikan, kereta dipandu Che Ku Yusoff Ali dari arah bertentangan telah masuk ke laluan bas ekspres.

“Akibat jarak yang terlalu dekat, pemandu bas ekspres berusia 51 tahun gagal mengelak lalu bertembung dengan kereta Perodua Myvi dinaiki keluarga malang tersebut.

“Pemandu dan penumpang kereta yang juga suami isteri maut di tempat kejadian manakala anak perempuan berumur 18 tahun dirawat di HSNZ,” katanya ketika dihubungi di sini, kelmarin.

Wan Mohd. Zaki menambah, pemandu bas ekspres terbabit juga mendapat rawatan di HSNZ, sementara tujuh orang penumpang dibawa ke Hospital Setiu untuk pemeriksaan lanjut.

Katanya, kes disiasat di bawah Seksyen 41(1) Akta Pengangkutan Jalan (APJ) 1987.


Ajal kali pertama tunggang motosikal pergi bekerja

Keadaan motosikal mangsa dan kereta yang terlibat dalam kemalangan di KM 45 Jalan Klang-Teluk Intan berdekatan Mahkamah Majistret Kuala Selangor, Kuala Selangor, Selangor.

KUALA SELANGOR: Perjalanan seorang pemandu lori yang kali pertama menunggang motosikal ke tempat kerjanya bertukar tragedi apabila maut dalam kemalangan di Kilometer 45 Jalan Klang-Teluk Intan berdekatan Mahkamah Majistret Kuala Selangor di sini, kelmarin.

Dalam kejadian pukul 7.15 pagi, lelaki berusia 43 tahun yang menunggang Modenas Kriss itu meninggal dunia di tempat kejadian akibat cedera parah di kepala.

Menurut Utusan Malaysia, Ketua Polis Daerah Kuala Selangor, Superintendan Ramli Kasa berkata, kemalangan itu melibatkan motosikal mangsa dan kereta Toyota Yaris dipandu wanita berusia 26 tahun.

“Ketika kejadian mangsa sedang menuju ke sebuah kilang di Klang manakala wanita yang juga peniaga dalam perjalanan ke Teluk Intan, Perak.

“Setibanya di lokasi, pemandu kereta itu dipercayai gagal mengelak motosikal mangsa yang keluar dari simpang tersebut. Kereta itu kemudian melanggar sisi kanan motosikal hingga menyebabkan mangsa terjatuh,” katanya kelmarin.

Tambah beliau, lelaki itu kebiasaannya memandu kereta dan ia kali pertama menunggang motosikal untuk pergi bekerja.

Jelas Ramli, mayat mangsa dihantar ke Hospital Tanjong Karang untuk bedah siasat.

“Kes disiasat mengikut Seksyen 41 (1) Akta Pengangkutan Jalan 1987. Orang ramai yang mempunyai maklumat mengenai kejadian boleh menghubungi Pegawai Penyiasat Inspektor Norasyikin Roslan di talian 010-2621743 atau balai polis berdekatan bagi membantu siasatan,” ujarnya.


Unduk Ngadau bukan sekadar ratu cantik

Joanna menunjukkan baju tradisi KMDR-laporan/ ihsan Noorsiah Mahmud/Berry Tamin (Sabah)

KOTA KINABALU (Malaysiaaktif): Unduk Ngadau bukan sekadar ratu cantik tetapi merupakan ikon bagi masyarakat Kadazan, Dusun, Murut dan Rungus (KDMR).

Menurut Pengerusi Jawatankuasa Unduk Ngadau Negeri Sabah, Joanna Kitingan, seorang Unduk Ngadau dipilih berdasarkan beberapa kriteria mengikut legenda Huminodun.

“Seorang Unduk Ngadau mestilah mempunyai keyakinan diri serta dapat mengorbankan diri dari segi kerja sukarelawan dan aktiviti kebajikan.

“Selain itu, dapat menyampaikan maklumat tentang budaya seterusnya mempromosikan tempat menarik di Sabah,” kongsinya ketika ditemui di Kadazan Dusun Cultural Association (KDCA), di sini baru-baru ini.

Tambahnya, Unduk Ngadau juga merupakan duta Muzium Sabah bagi mempromosikan warisan budaya di negeri ini.

“Saya berharap Unduk Ngadau dapat pergi jauh dalam kariernya atau sebagai ikon budaya yang boleh mempromosikan warisan budaya KDMR,” katanya.


Wanita maut dilanggar lori kontena ketika di bahu jalan

Keadaan mangsa yang maut selepas dirempuh sebuah lori kontena di Kilometer 235.6, Lebuh Raya Utara-Selatan arah utara dekat Kuala Kangsar hari ini.

KUALA KANGSAR: Seorang wanita maut dilanggar sebuah lori kontena di Kilometer 235.6, Lebuh Raya Utara-Selatan arah utara di sini hari ini.

Menurut Utusan Malaysia, mangsa, B. Karthigayayini, 37, yang mengalami kecederaan parah disahkan maut di tempat kejadian.

Difahamkan, kejadian berlaku ketika kereta jenis Honda Civic dinaiki mangsa dan dua individu lain berhenti di bahu jalan kerana mengalami kerosakan.

Sebuah lori kontena tanpa muatan dikatakan telah melanggar mangsa yang ketika itu berada di sisi kereta tersebut.

Jurucakap Jabatan Bomba dan Penyelamat Malaysia (JBPM) Perak berkata, maklumat kemalangan membabitkan dua buah kenderaan itu diterima pada pukul 5.23 pagi.

“Kemalangan tersebut mengakibatkan seorang wanita disahkan maut di lokasi kejadian oleh pegawai perubatan.

“Mayat mangsa diserahkan kepada pihak polis untuk tindakan lanjut. Tiada mangsa yang tersepit dalam kejadian itu dan pemantauan dilakukan di lokasi bagi memastikan tiada mangsa lain yang terlibat,” katanya.


Kurangkan berat beg penumpang, Japan Airlines perkenal perkhidmatan sewa baju

Kempen sewa pakaian bagi mengurangkan bagasi penumpang dilancarkan Japan Airlines Rabu lalu.

TOKYO: Sebuah syarikat penerbangan Jepun melancarkan perkhidmatan sewa pakaian kepada penumpang bagi membantu mereka melakukan perjalanan dengan lebih selesa tanpa perlu membawa bagasi yang berat.

Perkhidmatan yang digelar ‘Any Wear, Anywhere’ itu membenarkan penumpang menyewa sejumlah pakaian sebelum menaiki penerbangan, yang kemudiannya akan dihantar terus ke bilik hotel atau penginapan sewaan AirBnb mereka semasa ketibaan.

Japan Airlines melancarkan skim itu Rabu lalu dengan harapan dapat meringankan bebanan beg penumpang sekaligus membuat pilihan mampan untuk mengurangkan pelepasan karbon dari pesawat.

Menurut Utusan Malaysia, Daily Mail melaporkan, penumpang boleh menyesuaikan gaya pakaian mereka mengikut kesesuaian saiz tubuh dan majlis yang akan dihadiri sama ada ketika dalam perjalanan perniagaan atau percutian melalui pelbagai koleksi yang disediakan.

Harga sewaan bagi satu set pakaian sekitar 4,000 hingga 7,000 yen (RM130-RM227) dan orang ramai boleh menyewa sehingga lapan busana berbeza selama dua minggu.

Perkhidmatan itu akan dijalankan sebagai projek percubaan selama setahun dan tersedia kepada pelanggan antara 5 Julai lalu hingga Ogos 2024.

Usaha berkenaan tercetus selepas bekas pegawai dasar tenaga Pejabat Presiden Amerika Syarikat (AS), Sam Brinton ditahan pihak berkuasa gara-gara didakwa berulang kali mencuri bagasi pakaian di lapangan terbang.

Brinton membuat rayuan selepas ditangkap mencuri bagasi wanita dari Lapangan Terbang Antarabangsa Harry Reid Las Vegas tahun lalu dan dipenjarakan selama 180 hari.


Sembilan lelaki didakwa merusuh guna senjata

Kesemua tertuduh mengaku tidak bersalah di Mahkamah Sesyen, Ayer Keroh, Melaka atas pertuduhan melakukan rusuhan menggunakan senjata.

MELAKA: Sembilan lelaki mengaku tidak bersalah di Mahkamah Sesyen di sini, kelmarin selepas didakwa melakukan rusuhan menggunakan senjata termasuk parang sehingga mendatangkan cedera parah di sebuah taman perumahan di Jasin.

Menurut Utusan Malaysia, kesemua tertuduh, P. Kogilanathan, 24; A. Loges, 30; V. Megan, 26; R. Thiven, 26; D. Mahendran, 43; P. Thanabalan, 33; N. Murthy, 37; D. Thivendran, 33, dan M. Kugan, 28, membuat pengakuan itu selepas pertuduhan dibacakan jurubahasa mahkamah di hadapan Hakim Elesabet Paya Wan.

Berdasarkan kertas pertuduhan, kesemua mereka didakwa telah merusuh menggunakan senjata parang, besi dan kayu hingga menyebabkan kecederaan pada bahagian kepala dan badan.

Perbuatan itu dilakukan pukul 12.33 tengah malam di persimpangan Taman Ayer Merbau dalam daerah Jasin pada 11 September 2023.

Kesemua tertuduh boleh dihukum penjara sehingga lima tahun atau denda atau kedua-duanya mengikut Seksyen 148 Kanun Keseksaan.

Dalam pada itu, Kogilanathan turut dituduh menyebabkan kecederaan parah terhadap Mahendran dan Murthy, menggunakan sebilah parang iaitu senjata yang boleh menyebabkan kematian di tempat, masa serta tarikh sama.

Sabit kesalahan, tertuduh boleh dipenjara sehingga 20 tahun dan boleh juga didenda atau sebat mengikut Seksyen 326 Kanun Keseksaan.

Pendakwaan dikendalikan Pegawai Pendakwa, Asisten Superintenden Nora Yaacob mencadangkan jaminan RM15,000 dikenakan untuk setiap tertuduh dan RM25,000 bagi setiap pertuduhan tambahan terhadap Kogilanathan.

Peguam Jason Anthony Ignasius, V. Segaran dan S. Amritpal Singh merayu jaminan rendah diberikan dengan alasan anak guam mereka bekerja sebagai pemandu lori dan pembantu kedai runcit, selain perlu menanggung keluarga.

Mahkamah membenarkan jaminan RM7,000 bagi setiap tertuduh di bawah Seksyen 148 Kanun Keseksaan dan RM12,000 bagi dua pertuduhan Seksyen 326 Kanun Keseksaan terhadap Kogilanathan.


Kerajaan benar guna pelekat beras putih import ikut harga baharu

Tular di media sosial berhubung pelekat pada BPI yang memaparkan harga lebih tinggi berbanding yang dicetak pada kampit asal beras itu.

PUTRAJAYA: Kerajaan membenarkan penggunaan pelekat bagi perubahan harga baharu pada kampit beras putih import (BPI) yang dipamerkan untuk jualan.

Menurut Utusan Makaysia, Kementerian Pertanian dan Keterjaminan Makanan (KPKM) memaklumkan, bagaimanapun, kebenaran sementara ini hanya diberikan sehingga 30 November depan.

Jelasnya, selepas tamat tempoh tersebut, pemborong hendaklah mengampitkan BPI di dalam kampit beras baharu yang mencatatkan perubahan harga terkini untuk dipasarkan ke peringkat peruncit.

“Keputusan ini dicapai dalam sesi libat urus KPKM bersama pemain industri beras pada 13 September lalu ekoran pelarasan harga BPI oleh Padiberas Nasional Berhad (Bernas) pada 1 September lepas.

“Perkara ini diputuskan secara bersama dengan mengambil kira tempoh masa dan kos yang diperlukan oleh pihak pemborong beras untuk menggantikan kampit beras lama kepada kampit beras baharu,” katanya dalam kenyataan kelmarin.

Pada 1 September lalu, Bernas menyelaraskan harga jualan BPI seluruh negara daripada RM2,350 satu tan kepada RM3,200 satu tan sejajar dengan harga terkini beras putih import di pasaran antarabangsa.

Terdahulu tular di media sosial berhubung pelekat pada BPI yang memaparkan harga lebih tinggi berbanding yang dicetak pada kampit asal beras itu.

KPKM memberitahu, keputusan kebenaran penggunaan pelekat sementara itu sudah dimaklumkan kepada semua pemegang Lesen Borong Beras dan Lesen Runcit Beras.

Ini termasuk pihak pasar raya (hypermart) melalui surat edaran oleh Ketua Pengarah Kawalselia Padi dan Beras bertarikh 13 September lalu dan turut disalinkan kepada Bahagian Penguat Kuasa, Kementerian Perdagangan Dalam Negeri dan Kos Sara Hidup (KPDN).

“KPKM juga mengingatkan semua pemegang Lesen Borong Beras dan Lesen Runcit Beras untuk mematuhi Akta Kawalan Padi dan Beras 1994 (Akta 522) dan peraturan peraturan yang dibuat di bawahnya,” katanya.


KKM umum SOP kesihatan lebih spesifik untuk PRN, PRK

Dr. Zaliha Mustafa ketika berucap pada Majlis Anugerah Perkhidmatan Cemerlang (APC) Jabatan Kesihatan Negeri Kelantan di Kota Bharu, Kelantan, hari ini.

KOTA BHARU : Kementerian Kesihatan (KKM) akan mengumumkan prosedur operasi standard (SOP) kesihatan secara lebih spesifik untuk Pilihan Raya Negeri (PRN) dan Pilihan Raya Kecil (PRK) Parlimen Kuala Terengganu pada 12 Ogos ini.

Menurut Utusan Malaysia, Menterinya, Dr. Zaliha Mustafa berkata, KKM akan berjumpa dan mengadakan perbincangan bersama Suruhanjaya Pilihan Raya (SPR) dalam masa terdekat bagi menambah baik SOP berkenaan.

Menurutnya, segala keputusan berhubung perkara tersebut akan diselesaikan dalam tempoh dua atau tiga hari sebelum tiba hari mengundi.

“Buat masa ini, kita masih mengguna pakai SOP sedia ada.Kita akan ada SOP tertentu kepada mereka yang positif Covid-19 dan masih dalam tempoh kuarantin untuk keluar mengundi,” katanya pada sidang media selepas menyampaikan Anugerah Perkhidmatan Jabatan Kesihatan Negeri Kelantan di sini hari ini.

Pada 29 Jun lalu, pemakaian pelitup muka semasa berada di dalam pengangkutan awam dan fasiliti kesihatan lagi diwajibkan berkuat kuasa 5 Julai.

Zaliha berkata, di bawah penilaian semula SOP, individu yang positif Covid-19 dan mereka yang mengendalikan pesakit itu hanya dikehendaki memakai pelitup muka di lokasi berkenaan.

PRN kali ini melibatkan enam iaitu Kelantan, Terengganu, Kedah, Pulau Pinang, Negeri Sembilan dan Selangor.


Nekad bakar diri, malu tiga kali gagal ujian undang-undang

Seorang pemuda yang membakar diri di sebuah stesen minyak di Muar kini dirawat di Hospital Segamat.

SEGAMAT: Seorang pemuda nekad menyiram petrol dan membakar dirinya di sebuah stesen minyak di Jalan Ibrahim, di sini Selasa kerana malu selepas tiga kali gagal dalam ujian undang-undang yang didudukinya.

Menurut Utusan Malaysia, Ketua Polis Daerah Segamat, Superintenden Ahmad Zamry Marinsah berkata, pihaknya menerima satu laporan  menyatakan seorang lelaki telah menyiramkan minyak petrol pada tubuhnya serta membakar diri sendiri.

“Mangsa adalah seorang lelaki berumur 24 tahun telah menggunakan pemetik api selepas menyiram petrol ke atas dirinya di pam 3, stesen minyak berkenaan pada pukul 8 malam, 17 April lalu.

“Pemilik stesen minyak tersebut telah berjaya memadamkan api dan menyelamatkan mangsa dengan menggunakan pemadam api.

“Namun, mangsa kemudiannya berlari ke arah Jalan Seremban-Johor Bahru dan cuba membunuh diri sekali lagi dengan cara duduk di tengah jalan tersebut,” katanya dalam satu kenyataan, kelmarin.

Seorang pemandu lori yang melalui jalan tersebut berjaya menghentikan kenderaannya apabila nampak kelibat orang di tengah jalan, namun malangnya sebuah kereta  Proton Wira gagal mengawal kenderaannya lalu melanggar bahagian belakang lori tersebut.

“Mangsa dalam keadaan melecur hampir seluruh badan telah dihantar ke hospital Segamat menggunakan ambulans untuk mendapatkan rawatan. Keterangan awal mangsa mendapati punca cubaan bunuh diri disebabkan mangsa telah gagal melepasi ujian ‘Bachelor of Law’ buat kali ketiga.

“Mangsa berasa malu kepada ahli keluarganya lalu mengambil keputusan untuk bunuh diri. Namun, pihak polis masih meneruskan siasatan lanjut bagi mengenal pasti kesahihan maklumat tersebut,” katanya.

Mangsa kini menerima rawatan di Hospital Segamat dan sebanyak 70 peratus badannya melecur.

Kes tersebut disiasat di bawah Seksyen 309 Kanun Keseksaan yang memperuntukkan hukuman  penjara sehingga satu tahun atau dengan denda atau kedua-duanya, jika sabit kesalahan.

Orang ramai yang mempunyai sebarang maklumat berkaitan kes itu boleh menyalurkannya ke Pusat Kawalan Daerah Segamat menerusi talian hotline 07-9324222.


國家元首歌聲動人 帶動民眾熱鬧氣氛

(斗湖四日訊）國家元首蘇丹阿都拉演唱的歌曲《Butakah Cinta》，帶動了昨晚斗湖民眾會堂的熱鬧氣氛。

這首歌在1994年左右流行，在「瞭解婆羅洲之旅」啟動儀式以及與民共進晚餐中響起。

陪同國家元首尚包括起元首后以及其孩子。

此前，國家元首在致辭中表示，他和家人對此次慶祝活動表示感謝，並希望沙巴、砂拉越和馬來西亞半島人民的高昂精神，能夠於9月16日在砂拉越舉行的大馬日中繼續獲得加強。

隨後，國家元首也在沙巴元首敦朱哈伉儷的陪同下參觀了斗湖社區的傳統民族食品展覽。

出席者包括第二副首相拿督斯里法迪拉伉儷、沙巴首長拿督斯里哈芝芝伉儷、沙巴議長拿督卡欣伉儷、沙巴內閣成員以及地方領袖。


Penjawat awam, pemilik syarikat ditahan disyaki terlibat kes rasuah

KUALA TERENGGANU: Suruhanjaya Pencegahan Rasuah Malaysia (SPRM) Terengganu kelmarin menahan dua lelaki termasuk seorang penjawat awam selepas disyaki terlibat kes rasuah pada 2016.

Penahanan itu dibuat bagi membolehkan siasatan dijalankan mengikut Seksyen 17 (a) Akta SPRM 2009.

Menurut Utusan Malaysia, suspek pertama yang merupakan pembantu tadbir kanan sebuah agensi kerajaan negeri dipercayai menerima rasuah iaitu sebuah kenderaan bernilai lebih RM90,000.

Rasuah itu diberikan oleh suspek kedua sebagai balasan memastikan kerja-kerja pembekalan di agensi berkenaan dari 2017 sehingga 2023 bernilai RM230,000 diperolehi syarikatnya.

Kenderaan tersebut disyaki telah digunakan oleh suspek sejak 2016 lagi.

Kedua-dua suspek yang berusia lingkungan 50-an itu ditahan ketika hadir memberikan keterangan di pejabat SPRM Kemaman dekat sini pada pukul 3 petang kelmarin.

Sementara itu, Pengarah SPRM negeri, Hazrul Shazreen Abd. Yazid, ketika dihubungi mengesahkan tangkapan tersebut.

Katanya, suspek akan dibawa ke Mahkamah Majistret Kemaman hari ini bagi mendapatkan perintah permohonan reman dan membantu siasatan.


Kedai elektronik terbakar di Putatan

Anggota bomba ketika melakukan operasi pemadaman. – Ihsan Bomba

PUTATAN: Sebuah bangunan kedai elektronik tiga tingkat di sini terbakar semalam.

Balai Bomba dan Penyelamat (BBP) Penampang menerima panggilan kecemasan berhubung kejadian itu menerusi talian MERS999 pada jam 7.53 malam.

Sepasukan anggota diketuai Pegawai Operasi, PBK I KUP Callixtus Fedillis dikejarkan ke lokasi kejadian yang terletak 10 kilometer dari BBP.

Mereka dibantu pasukan dari BBP Kota Kinabalu.

Setiba di lokasi, didapati bangunan kedai jenis kekal berkeluasan 40x50kaki persegi itu terbakar 30 peratus di tingkat satu.

Operasi pemadaman dilakukan menggunakan satu aliran 100 kaki satu pancutan dan satu aliran salur bantu mula sumber air dari tangki jentera.

Tiada mangsa terlibat dilaporkan dan kebakaran berjaya dikawal pada jam 8.23 malam.

Selepas memastikan tiada kemerbahayaan lain wujud operasi ditamatkan pada jam 11.48 malam.


Lloris ditawarkan gaji tiga kali ganda

Hugo Lloris

LONDON: Kapten Tottenham, Hugo Lloris ditawarkan gaji tiga kali ganda daripada yang diterima di Spurs ketika ini jika berpindah ke Liga Pro Saudi.

Spurs

Ketika ini, penjaga gol Perancis itu menikmati gaji 100,000 pound (RM562,041) seminggu dan kontraknya bersama Tottenham akan tamat hujung tahun depan.

Spekulasi bertiup kencang, Lloris, 36, yang sudah 11 musim bersama Spurs mungkin meninggalkan kelab London itu lebih awal kerana bergelut dengan prestasi serta kontrak yang hampir tamat.

Menurut Utusan Malaysia, akhbar Times melaporkan, sebuah kelab dalam Liga Pro Saudi menawarkan Lloris perjanjian lumayan.

Perpindahan ke Arab Saudi terbukti memikat beberapa pemain termasuk Cristiano Ronaldo dan Sergio Busquets, selain Lionel Messi juga berpotensi berubah angin ke sana.

Persembahan Lloris musim ini agak goyah dan kecederaan yang dialaminya ketika Tottenham dibelasah 6-1 oleh Newcastle pada 23 April lalu memburukkan lagi keadaan.

Walaupun Fraser Forster mempamer prestasi memberangsangkan sepanjang mengambil alih posisi Lloris, namun kelab tetap mahu mencari penjaga gol baharu dengan Caoimhin Kelleher dari Liverpool menjadi pilihan utama mereka.

Lloris telah membuat 447 penampilan untuk kelab utara London itu sejak menyertai mereka dari Lyon pada 2012.

Walaupun dia gagal memenangi sebarang trofi bersama kelab, namun dia berjaya menjulang Piala Dunia ketika mewakili Perancis pada 2018.

Lloris juga telah lama menjadi kapten Perancis sebelum mengumumkan persaraan daripada pentas antarabangsa pada penghujung Piala Dunia 2022 di Qatar.

Pasukan yang diwakili Ronaldo, Al-Nassr, selain Al-Hilal dan Al-Ittihad antara mempunyai kemampuan menawarkan gaji tinggi kepada pemain bintang.

Lloris ditawarkan gaji tiga kali ganda


Ketua Menteri terima kunjungan Mat Sabu

Mat Sabu (kiri) berbincang dengan Hajiji semasa kunjungan hormat di Menara Kinabalu, Kota Kinabalu, hari ini.

KOTA KINABALU: Ketua Menteri, Datuk Seri Hajiji Haji Noor bertemu dengan Menteri Pertanian dan Keselamatan Makanan Datuk Seri Haji Mohamad Sabu yang membuat kunjungan hormat ke pejabatnya di Menara Kinabalu, di sini, hari ini.

Antara isu yang dibincangkan semasa kunjungan hormat pertama beliau kepada Hajiji sejak menjadi anggota Kabinet Kerajaan Perpaduan Persekutuan ialah pertanian, termasuk komoditi kelapa sawit, dan keselamatan makanan.

Pengarah Urusan Kumpulan Sawit Kinabalu, Datuk Bacho Jansie turut hadir.